qundao/data-zh-poetry huggingface dataset:
留别一公琳公
作者：黄溍
朝代：元

浪走红尘鬓已丝，此身端合老岩扉。兴来复举山阴棹，别去仍留海上衣。夜听泉声如雨落，晴看天末有云归。浮萍飞絮何时定，空使诗人赋式微。
留别钱翼之
作者：黄溍
朝代：元

矫首清标二十霜，白头倾盖郑公乡。忘形肯厌追游数，借润频飞翰墨香。世态浮云看不定，别情流水去方长。杏花时节霏霏雨，谁共春风举一觞。
番阳周节士歌
作者：黄溍
朝代：元

周君生长番君里，长身俣俣须仍美。师张先生业孔氏，夏萤冬雪频继晷。先生爱君不骫骳，君谓先生我知己。遭时战伐多疮痏，贼众乘之作奸宄。郡檄先生俾一洗，先生慷慨为之起。曰彼蚩蚩聚蜂蚁，凶渠本我家奴尔。我将笞之用折箠，披其角毛脱距觜。奴挟兵来速如鬼，反噬其主先生死。先生诸子俱幼稚，周君闻之失箸匕。曰古复雠盖有礼，师长之雠视兄弟。我今必也书于士，走告郡府伏以俟。府公义之弗敢止，授以殳斨与弧矢。或云彼众我无几，盍募援兵为表里。君奋不顾行益驶，贾勇直前无与比。贼穷掷金计何诡，得金失贼堕其饵。亟取贪夫尸诸市，士气复振贼乃靡。追奔逐北劘贼垒，迅雷不及掩其耳。一栅既覆众栅毁，生致贼奴洎妻子。刌其心肺献俎几，告于先生辞亹亹。凯旋公庭旗旖旎，散遣部伍归耘耔。天戈耀日方南指，郡将效死弗拜跪。周君堂堂众所恃，人咸谓君今可仕。细书降表仅尺纸，大哉公侯小刺史。君言我本不获已，出为吾师刷雠耻。罪人已得贼已弭，东村西落无荆杞。不义富贵宁饮水，公毋多谈且休矣。闭门高卧肉生髀，白驹空谷馀四纪。殁葬金潭有庙祀，乡人岁时击羊豕。子暾来与冑子齿，踵门涕泣言如此。嗟君壮节甚奇伟，播兹歌诗侑哀诔。
登钱山望菰城慨然而赋
作者：黄溍
朝代：元

吴兴水为州，诸山若浮萍。况此一培塿，琐屑世未名。所欣渔樵居，乃与缁锡并。种竹有万竿，结茅无十楹。老僧解人意，踪履能相迎。芳草被行径，朱藤暗岩扃。萧条空阶暮，日照莓苔青。犹嫌所历卑，未极游眺情。耸身白云上，始见春申城。想当高会时，楼观飞青冥。竭海荐罍勺，穷山羞鼎铏。安知千载后，寂寞无人行。煌煌冠盖区，壤壤狐兔茔。归来朱门客，听此松风声。
石节妇诗
作者：黄溍
朝代：元

伯也南征去不归，舅姑长恸小儿悲。元戎奏彻铙歌曲，来听完州节妇诗。
社日重过方子践
作者：黄溍
朝代：元

东风吹客衣，长忆见君时。一别惊云散，重来与燕期。春深今雨夕，花老去年枝。莫待空山里，青灯有所思。
秋夜观书作
作者：黄溍
朝代：元

閒居感时驶，独学难为功。眷言思古人，幽怀极忡忡。秉烛起中夜，揽卷来清风。恭惟千载心，皎洁悬无穷。氓俗自升降，道妙非污隆。后来亦奚为，黑白纷相攻。华芳乍可悦，轨辙何由通。吾将离言说，庶以观其同。所忧明为累，不惧蓄不丰。开轩视明河，白月当天中。怡然掩书坐，夜气方鸿濛。
秋怀二首
作者：黄溍
朝代：元

天末云犹去，山中岁欲徂。周流吾道在，叹息古人无。野鹊疑秋树，新驹怯暝途。苍茫念同志，微薄忝为儒。稍稍秋河落，娟娟宿露微。天清江不息，野迥树相依。回首狂歌数，惊心昨梦非。流萤无思极，巧入绛帷飞。
秋怀二首·其一
作者：黄溍
朝代：元

天末云犹去，山中岁欲徂。周流吾道在，叹息古人无。野鹊疑秋树，新驹怯暝途。苍茫念同志，微薄忝为儒。
秋怀二首·其二
作者：黄溍
朝代：元

稍稍秋河落，娟娟宿露微。天清江不息，野迥树相依。回首狂歌数，惊心昨梦非。流萤无思极，巧入绛帷飞。
秋怀五首·其二
作者：黄溍
朝代：元

对酒高天豁，登楼落日曛。乱蝉悲暮叶，老雁赴长云。落拓嵇中散，栖迟郑广文。身名竟如此，碌碌复何云。
秋怀五首·其二
作者：黄溍
朝代：元

对酒高天豁，登楼落日曛。乱蝉悲暮叶，老雁赴长云。落拓嵇中散，栖迟郑广文。身名竟如此，碌碌复何云。仰古嗟无及，关情极可哀。祢生才见忌，贾傅直为灾。世肯怜樗栎，吾曾悔草莱。小诗聊戏耳，何乃并生猜。风雨仍摇落，江山且滞留。懒从生事拙，閒惜壮心休。弱蔓萦攲石，空槎卧洑流。兴怀到微物，世故剧悠悠。
秋怀五首·其五
作者：黄溍
朝代：元

风雨仍摇落，江山且滞留。懒从生事拙，閒惜壮心休。弱蔓萦攲石，空槎卧洑流。兴怀到微物，世故剧悠悠。
秋怀五首·其四
作者：黄溍
朝代：元

仰古嗟无及，关情极可哀。祢生才见忌，贾傅直为灾。世肯怜樗栎，吾曾悔草莱。小诗聊戏耳，何乃并生猜。
章德懋同登车盖山
作者：黄溍
朝代：元

城南日日望苏湾，碧树童童盖一山。何意兹辰成邂逅，与君携手共跻攀。钩衣乱石通高步，着面和风启醉颜。尚爱铭碑多楷则，俗书且勿斗妖？。
章德懋同登车盖山
作者：黄溍
朝代：元
体裁：七言律诗

城南日日望苏湾，碧树童童盖一山。何意兹辰成邂逅，与君携手共跻攀。钩衣乱石通高步，着面和风启醉颜。尚爱铭碑多楷则，俗书且勿斗妖�。
答友人
作者：黄溍
朝代：元

芝掌峰前一杯酒，别离岁晚递相望。野梅如雪遥入眼，晓雁连天寒叫霜。闭门穷巷灯火冷，回首苍山云树长。几时抱被却同宿，愧尔诗筒远送将。
至大庚戌正月二十一日予与儒公禅师谒松瀑真人于龙翔上方翰林邓先生适至予为赋诗四韵诸老皆属和焉后三十一年是为至元辛巳正月二十三日过伯雨尊师之贞居无外式公刘君衍卿不期而集辄追用前韵以纪一时之高会云
作者：黄溍
朝代：元
体裁：七言律诗

庐山旧事谁能继，三十年前此会同。偶尔共来今日雨，萧然犹有古人风。坐深遥对花如雾，兴尽徐归月在空。仰止前修那堪作，聊追馀响托无穷。
至正丁亥春二月起自休致入直翰林夏四月抵京师六月赴上京述怀五首
作者：黄溍
朝代：元

夙予抱微尚，漫仕遂浮沈。决去不复疑，甘以投华簪。春天动使星，空谷发跫音。仓忙遣就道，载笔归词林。弱质幸未朽，茂恩一何深。义当不俟驾，事乃违初心。揖与亲友别，长眺故山岑。临觞不能御，朗咏岩中吟。扬帆越江淮，河水来活活。吕梁扼其冲，石芒殊峭拔。溯河柁忽摧，度洪缆遽绝。前途总安流，风劲桅复折。兼旬涉险艰，脱命争毫发。行行薄畿甸，值此正阳月。皇舆方北狩，前旌晓已发。疾驱望清尘，我马不及秣。出关历峻阪，下视原野阔。涧溪多萦迥，冈岭互盈缺。旧游如梦寐，古道无改辙。经时春草变，久旱夏云热。远行诚苦辛，傥免蒙霜雪。信宿憩虚馆，平明玉堂开。微风散灵雨，阶戺无纤埃。良会秩初筵，芳醪湛樽罍。内官出黄封，飞鞚天际来。承平多故事，鄙劣惭非才。抃跃向宸廷，庆云郁崔嵬。乞身惧再渎，恋阙空徘徊。日出旦气清，斋祓趋行宫。周阹夹驰道，大帐垂穹窿。鸣鞘下霄汉，别殿临薰风。摄衣升玉除，穆穆瞻睟容。谒拜未及已，回光赫重瞳。诏使侍经幄，通籍丹禁中。斯荣非所希，十载庶一逢。怵惕久复前，旅进陪群公。愿因奉清燕，忼慷输微忠。衰迟力不逮，劳心但忡忡。圆象无停运，日驭转西陆。原野多归人，翩翩共驰逐。念昔居閒曹，未老先纳禄。蒙恩列外监，放浪湖一曲。薄田皆旧畬，敝庐非新卜。白首重见招，英游并华毂。寒松虽复凋，幽兰岂再馥。宣尼讥患失，伯阳贵止足。时暮复何言，终期返初服。
至正丁亥春二月起自休致入直翰林夏四月抵京师六月赴上京述怀五首·其一
作者：黄溍
朝代：元

夙予抱微尚，漫仕遂浮沈。决去不复疑，甘以投华簪。春天动使星，空谷发跫音。仓忙遣就道，载笔归词林。弱质幸未朽，茂恩一何深。义当不俟驾，事乃违初心。揖与亲友别，长眺故山岑。临觞不能御，朗咏岩中吟。
至正丁亥春二月起自休致入直翰林夏四月抵京师六月赴上京述怀五首·其三
作者：黄溍
朝代：元

信宿憩虚馆，平明玉堂开。微风散灵雨，阶戺无纤埃。良会秩初筵，芳醪湛樽罍。内官出黄封，飞鞚天际来。承平多故事，鄙劣惭非才。抃跃向宸廷，庆云郁崔嵬。乞身惧再渎，恋阙空徘徊。
至正丁亥春二月起自休致入直翰林夏四月抵京师六月赴上京述怀五首·其二
作者：黄溍
朝代：元

扬帆越江淮，河水来活活。吕梁扼其冲，石芒殊峭拔。溯河柁忽摧，度洪缆遽绝。前途总安流，风劲桅复折。兼旬涉险艰，脱命争毫发。行行薄畿甸，值此正阳月。皇舆方北狩，前旌晓已发。疾驱望清尘，我马不及秣。出关历峻阪，下视原野阔。涧溪多萦迥，冈岭互盈缺。旧游如梦寐，古道无改辙。经时春草变，久旱夏云热。远行诚苦辛，傥免蒙霜雪。
至正丁亥春二月起自休致入直翰林夏四月抵京师六月赴上京述怀五首·其五
作者：黄溍
朝代：元

圆象无停运，日驭转西陆。原野多归人，翩翩共驰逐。念昔居閒曹，未老先纳禄。蒙恩列外监，放浪湖一曲。薄田皆旧畬，敝庐非新卜。白首重见招，英游并华毂。寒松虽复凋，幽兰岂再馥。宣尼讥患失，伯阳贵止足。时暮复何言，终期返初服。
至正丁亥春二月起自休致入直翰林夏四月抵京师六月赴上京述怀五首·其四
作者：黄溍
朝代：元

日出旦气清，斋祓趋行宫。周阹夹驰道，大帐垂穹窿。鸣鞘下霄汉，别殿临薰风。摄衣升玉除，穆穆瞻睟容。谒拜未及已，回光赫重瞳。诏使侍经幄，通籍丹禁中。斯荣非所希，十载庶一逢。怵惕久复前，旅进陪群公。愿因奉清燕，忼慷输微忠。衰迟力不逮，劳心但忡忡。
舟中偶书
作者：黄溍
朝代：元

我舟合江浒，水清石额额。念此殊可嬉，如何有行役。沙头白发翁，扪虱了晨夕。茅茨八九椽，终岁阅过客。
花信
作者：黄溍
朝代：元

已觉寻芳去较迟，千林红紫总纷披。几经夜雨能无恙，试问春风竟不知。斜日游蜂应有梦，野亭立马已多时。殷勤却是江南客，曾擘冰霜寄一枝。
苕溪风雨中章德茂同泛
作者：黄溍
朝代：元

黑风翻江白雨倾，樯攲柁侧断人行。此时惟我与章子，孤舟荡漾烟波里。蒹葭苍苍杨柳黄，浩歌击舷兴弥长。翩然一叶恣掀舞，青山白塔频低昂。朝过城南暮城北，舟人问我将谁适。章子掉头作吴语，秋水夜来深几许。忽看大字标竹林，寺门对水仍阴阴。敲门见竹不见人，竹间翠石何萧森。回舟少林雨如注，四顾冥茫但烟雾。鱼惊龙跃吾不知，披蓑却入菰蒲去。岸傍群儿拍手呼，笑言狂客世所无。呜呼古人今则无，后来视我知何如！为君留此有声画，题作扁舟烟雨图。
草意
作者：黄溍
朝代：元

澹烟斜照旧离离，吐漫芳心欲向谁。可是忘忧能自得，若教指佞定无私。东风江上何人识，南国春来有梦知。留取青青承雨露，术应红紫浪相疑。
西岘峰
作者：黄溍
朝代：元

层云抱春岑，急濑泄嵌窦。修蹊入窈窕，众绿蔚以茂。名亭标水乐，柱折荒碑仆。幽寻得缁庐，乱石扶结构。青精午堪饭，碧涧寒可漱。平生慕真赏，及此成邂逅。冥探指绝顶，有路忽通透。缘萝度蒙密，翠气湿衣袖。寄身泬寥内，下睨人寰陋。清讴杂风竹，大啸落岩狖。东峰在眉睫，可望不可就。同游却何时，瑶草春已秀。
览元次山舂陵行有感近事追和其韵以寓鄙怀
作者：黄溍
朝代：元

惟王始建官，民命有所司。奈何阅流殍，束手无一施。属者秋夏交，上状殊酸悲。赤日纷按行，人马同时疲。连阡见标榜，不救饥与羸。仍闻恣鞭箠，惨忉伤肤皮。检覈须再三，供张常恐迟。哀哀鬻儿女，贸贸行安之。感兹欲无诉，既往何由追。尚惭喔咻恩，稍缓租税期。云胡有仓卒，徵敛更相随。但将充其数，肯复计尔赀。肉食不自鄙，谓我非敢知。栖栖甔石储，剥割无或遗。言是邻壤凶，藉此敷恩慈。宁知是州人，俟死无他为。出语馀喘息，行步须扶持。犹令比乐土，疾苦喘谓谁。俯首州县间，逭责自其宜。况迫大府令，联络飞符移。豺狼方在郊，鹰隼宜用时。区区狝狐兔，政尔何增亏。吾贱不及议，为君陈苦辞。
讼魃
作者：黄溍
朝代：元

皇亶正直兮冒下惟仁。肇毓嘉种兮诞生烝人。胡汝魃之暴亢兮盗威柄以自神。祸凶是司兮俾阏厥伸。穷千里以逞毒兮岂此土为匪民。岁丁未而孕孽兮俶九厄之遘凶。乘阳窃出兮霍霍隆隆。斥弃舆马兮谓肥？其犹龙。绛㠾彤靷兮疾走如风。扬氛壒于浍涂兮瞻我野其童童。糇粮殚于草木兮搏块砾之不可食。旄倪僵尸兮强敚死力。首丘而弗遑兮胡悯隶之可得。狐狸饱而跳踉兮腐胔纵横。藜藿出户兮室无哭声。野蓁蓁其谁辟兮磷火煜其宵行。皇保下人兮曷椓丧而极斯。乐人之死兮职魃所为。耗贼大和兮遏玄泽于既施。朋殃友厉兮出入敖娭。仰九关而往愬兮予踆踆其屡止。曰无往而勿复兮其悔祸之汝俟。胡披猖而荐肆兮将穷菑乎今兹。扇虐燄于荧荧兮导伯强使先之。怒气㶿其如饙兮憯薄人之四肢。挺刃歘至兮狼顾睽睽。曾遗民其几何兮矧有秋以为期。咨汝魃兮诚忮忍而险愎。凭妖矜孽兮畔戾圣则。谓吾莫汝烛兮何裸身顶目而辟易。有赫临汝兮顾微臣其何力。命不可久斁兮威不可久乘。孰怙终而稔毒兮能自逭于天刑。皇斯震怒兮叱咤雷霆。斧钺孔利兮百神效灵。害戕屏绝兮鬯嘉生于百龄。磔弃妖膂兮沈溺清泠。嗟魃弗悛兮后虽悔其何惩。
讼魃
作者：黄溍
朝代：元
体裁：骚

皇亶正直兮冒下惟仁。肇毓嘉种兮诞生烝人。胡汝魃之暴亢兮盗威柄以自神。祸凶是司兮俾阏厥伸。穷千里以逞毒兮岂此土为匪民。岁丁未而孕孽兮俶九厄之遘凶。乘阳窃出兮霍霍隆隆。斥弃舆马兮谓肥�其犹龙。绛㠾彤靷兮疾走如风。扬氛壒于浍涂兮瞻我野其童童。糇粮殚于草木兮搏块砾之不可食。旄倪僵尸兮强敚死力。首丘而弗遑兮胡悯隶之可得。狐狸饱而跳踉兮腐胔纵横。藜藿出户兮室无哭声。野蓁蓁其谁辟兮磷火煜其宵行。皇保下人兮曷椓丧而极斯。乐人之死兮职魃所为。耗贼大和兮遏玄泽于既施。朋殃友厉兮出入敖娭。仰九关而往愬兮予踆踆其屡止。曰无往而勿复兮其悔祸之汝俟。胡披猖而荐肆兮将穷菑乎今兹。扇虐燄于荧荧兮导伯强使先之。怒气㶿其如饙兮憯薄人之四肢。挺刃歘至兮狼顾睽睽。曾遗民其几何兮矧有秋以为期。咨汝魃兮诚忮忍而险愎。凭妖矜孽兮畔戾圣则。谓吾莫汝烛兮何裸身顶目而辟易。有赫临汝兮顾微臣其何力。命不可久斁兮威不可久乘。孰怙终而稔毒兮能自逭于天刑。皇斯震怒兮叱咤雷霆。斧钺孔利兮百神效灵。害戕屏绝兮鬯嘉生于百龄。磔弃妖膂兮沈溺清泠。嗟魃弗悛兮后虽悔其何惩。
试院同诸公为主试官作
作者：黄溍
朝代：元

右辖升庸日，秋闱献艺初。端居烦坐镇，妙简备贤书。忆昔兴文运，惟天启圣谟。教条行九有，学业出三馀。儒术俄中否，词场遂久虚。纶言何噩噩，髦士共于于。吐握承谦德，飞扬感壮图。至公留藻鉴，成物待洪炉。肃穆华星聚，涵容化日舒。谁欤随计吏，行矣听传胪。橘柚天庭贡，参苓相府储。铺张须钜笔，衰朽愧荒疏。
试院同诸公为监试官作
作者：黄溍
朝代：元

文治回亨运，群言协睿谋。设科存坠典，传诏及遐陬。风动黄帘晓，霜飞白简秋。迂临宣上化，精察副旁求。怀牒鱼鳞集，摛辞茧纴抽。按行承奖饬，鼓舞望甄收。冰鉴垂清照，渊珠免暗投。充庭先品物，入彀总英游。奏自兰台上，名依桂籍留。神仙司下土，桃李在南州。使节光华盛，公堂礼数优。无能禆末论，倾咏独绸缪。
试院诸公西湖同泛分韵得仪字
作者：黄溍
朝代：元

秋杪景将晏，天高雾仍披。漾舟西城曲，散策南山陲。重棘幸已撤，累觞欣共持。及兹酒不空，未害席共移。会合非可常，简书各有期。念之动予怀，勖哉慎其仪。
诸暨休日偶书
作者：黄溍
朝代：元

一室萧然似冷官，更无车马驻江干。天清不断丝丝雨，春浅犹生阵阵寒。公事痴儿何日了，云山图画要人看。轻风正满微黄柳，谁与相从试凭栏。
读忠简宗公遗事
作者：黄溍
朝代：元

公初起滏阳，艰危属多垒。苍然国家意，委身干戈里。阴飙捲翠华，朔雪披南纪。悠悠虞渊日，力尽挥不止。寅恭秉斋钺，际会开朱邸。长安付冯异，汉业中兴始。宫庭数汛扫，跸路无荆杞。疚心望銮舆，感激涕如水。上表方出师，呜呼孔明死。宴安不可怀，肉食毋乃鄙。巨舟竟未焚，三语犹在耳。萧然旧祠下，碧草垂阶戺。登堂挹光仪，赤舄仍几几。千载堕泪碑，一夫敢残毁。传家有遗书，叙事非虚美。勖哉慎失坠，庶以裨信史。
读清江集
作者：黄溍
朝代：元

元祐儒臣焕星斗，后有作者非其偶。二龙三凤何缤纷，况乃渊源鲁中叟。适从尘编识英爽，想见世泽馀忠厚。长公平生二三策，大廷披腹惊群后。风流斑斑仲与季，茅茨采椽绝丹黝。独追古昔寓阳秋，稍抉疵瑕到琼玖。却蟠馀力归赋咏，古硬清圆无不有。爰初人文启河洛，下逮百氏分户牖。空言可托匪末艺，巨笔待援须好手。典刑未坠乃至今，吾生已幸何云后。青灯照夜雨如线，奥论微辞烦击剖。追慕政复惭捧心，赞美胡能付钳口。从游起死不敢期，傥挹残膏注空朽。
读陈制干遗事
作者：黄溍
朝代：元

历历青云上，飞扬彼一时。深春曲江宴，清夜郾城诗。老去山河在，仙成日月迟。空言徒有托，千载欲谁期。
赐第后归谒郡府承为置宴口号
作者：黄溍
朝代：元

拜赐才沾雨露香，又惊盛典出黄堂。鸣驺合遝迂千骑，坐席雍容累百觞。他日同乡修故事，不才终古被馀光。承宣得意逢明牧，诸彦能无共激扬。
赠俞观光
作者：黄溍
朝代：元

寒窗读书吻正悲，坐闻剥啄走启扉。冲风踏冻至者谁，俞子访我由剡溪。相逢把臂话移时，妇人惊笑群儿痴。俗物病我不可医，眼明求此珊瑚枝。朝来赠我《天马》诗，忽然掉头去莫羁。鼻头气息干虹霓，讵能折腰向小儿。文章技痒聊娱嬉，策勋圣处今毋迟。繄我爱子莫助之，临岐踯躅徒嗟咨。
赠写真
作者：黄溍
朝代：元

自是清时翰墨流，水边林下莫淹留。汉皇正在麒麟阁，欲画将军博陆侯。
赠别叶审言
作者：黄溍
朝代：元

昔人称好士，乃有黄金台。黄金亦何物，顾用骄贤材。叶生被短褐，志力何雄哉。北走叫阊阖，红云指崔嵬。终焉无苟售，自保同婴孩。车服非吾荣，黄金直浮埃。十年今何官，茅屋歌苍苔。岂无琅玕树，凤飞故低佪。一朝脱身去，欻观云路开。叶君善自爱，往矣无嫌猜。迷邦古所诮，岂弟贵不回。愿言吐奇胸，落落排风雷。尚念穷贱者，衡门守蒿莱。
赠夏德颂
作者：黄溍
朝代：元

夏君怀抱何磊落，卜居不肯依城郭。丙舍新开近墓田，雪柏霜松翳丘壑。一朝兴来不可遏，万里黄尘走京洛。叩门遗我尺素书，俪玉骈珠相照灼。为言家世本臞儒，馀力惟知事耕凿。穷年甘与鹿豕游，敢希鸿鹄翔寥廓。秪今远来亦有意，求诗元不求官爵。华星秋月幸分辉，持向山家慰萧索。我闻君言重太息，感君望我殊不薄。清时杂遝富才彦，笞凤鞭鸾趍馆阁。挥毫成风墨成雨，瑞锦披张分制作。一言引重力千钧，青云骥尾端堪托。顾我方为句读师，掇拾残编味糟粕。坐隅童子日呶呶，平生雅意浑销铄。奚暇清吟发天巧，剪红刻紫供嘲谑。君归卉木尚馀春，况值新篁初解箨。传家有书故可读，有石可眠泉可酌。大胜山人来索价，低头欲就微官缚。我虽龌龊坐无毡，有客如此良不恶。戏拈笔管和灶煤，为君聊赋山中乐。
赠熊天瑞先辈
作者：黄溍
朝代：元

熊君南州山泽臞，敝衣不满六尺躯。年丁七十气尚粗，拨弃舟楫违江湖。尘埃掠面冰生须，北走梁宋至皇都。举头仰瞻天子居，姓名无由达公车。何王之门无长裾，君惟抱瑟王好竽。寒风萧萧雪塞庐，退从诸生咏唐虞。诗成篝灯手自书，字如冻蝇密复疏。食可无肉出无驴，为我蹝履来于于。曰予其归无所须，一言用比明月珠。我方守官橛株拘，嗒然忘言据槁梧。童子穰穰环座隅，笑我腹笥太空虚。感君远来增叹吁，爱莫助之将何如。翰林主人揭大夫，与君少若同队鱼。岩栖穴处多其徒，君归而求宜有馀。长歌鼓缶声呜呜，青天自高云自孤。
赠黄资深
作者：黄溍
朝代：元

凉风萧萧吹敝裘，三年小作周南留。相逢倾盖尽青眼，肯抱遗经空白头。捧檄定知毛义喜，著书非有虞卿愁。春秋决事待公等，莫恋寒毡成久游。
过乌伤墓
作者：黄溍
朝代：元

丹青像设始何年，翁仲遗墟自古传。时有北人来下马，不知秦树几啼鹃。牧童解指看碑路，野衲分耕祭墓田。回首长安西日外，茂陵松柏正苍烟。
过永康桃岩
作者：黄溍
朝代：元

立石平如削，飞云近可梯。莫穷千古胜，但惜众山低。灵草经春长，珍禽隔树啼。人言旧朝士，感事有留题。
过谢皋羽墓
作者：黄溍
朝代：元

识子今无日，风流可复寻。山林馀楚制，弟子解闽音。沧海他年梦，青天后夜心。平生匣中剑，零落遂如今。
连雨杂书五首
作者：黄溍
朝代：元

萧萧十日雨，出门竟何之。不愁道路难，所惧沾我衣。悠悠看屋梁，作计诚已非。有酒不解饮，且遂哦吾诗。昔慕栗里翁，颇复志耕耘。偶入翰墨场，把笔学为文。偃蹇独何成，喧啾浪云云。念彼荷蓑子，穷年愧其勤。虚堂坐无言，缱绻悲宿昔。常时眼中人，已如不相识。剥啄者谁子，令我喜折屐。忽去已莫追，一笑岸玄帻。我思仇山人，山川莽回互。十书九不到，木叶岁频暮。颇闻近移居，并失梦中路。得无挈妻儿，倒载入山去。今日曷不乐，孤倡无与酬。兀坐把书卷，展玩不自休。借问谁所为，其人已千秋。山雨政可听，拨书置床头。
连雨杂书五首·其一
作者：黄溍
朝代：元

萧萧十日雨，出门竟何之。不愁道路难，所惧沾我衣。悠悠看屋梁，作计诚已非。有酒不解饮，且遂哦吾诗。
连雨杂书五首·其三
作者：黄溍
朝代：元

虚堂坐无言，缱绻悲宿昔。常时眼中人，已如不相识。剥啄者谁子，令我喜折屐。忽去已莫追，一笑岸玄帻。
连雨杂书五首·其二
作者：黄溍
朝代：元

昔慕栗里翁，颇复志耕耘。偶入翰墨场，把笔学为文。偃蹇独何成，喧啾浪云云。念彼荷蓑子，穷年愧其勤。
连雨杂书五首·其五
作者：黄溍
朝代：元

今日曷不乐，孤倡无与酬。兀坐把书卷，展玩不自休。借问谁所为，其人已千秋。山雨政可听，拨书置床头。
连雨杂书五首·其四
作者：黄溍
朝代：元

我思仇山人，山川莽回互。十书九不到，木叶岁频暮。颇闻近移居，并失梦中路。得无挈妻儿，倒载入山去。
述怀
作者：黄溍
朝代：元

端居有多感，求志无馀营。夙违金门路，缅爱丹丘名。谬忝君子顾，捧已厕群英。卑栖念远引，窘步迷先征。俛默敦宿尚，低徊阻平生。伏枕倦中夜，揽衣寄遐情。上天廓澄穆，列宿扬光晶。俯视林木改，仰悲鸿雁鸣。跂子秉微素，十年守柴荆。希世乖近务，慕隐馀衷诚。愿言良时晚，庶保幽人贞。
追和景传新店客舍壁间韵
作者：黄溍
朝代：元

我梦方酣子遽醒，绝弦可复要人听。梨花寒食东风恶，泪尽重山宿草青。
送三高祠陆主奉
作者：黄溍
朝代：元

垂虹古祠烟树新，昔贤高致久无闻。画图想像空陈迹，谱谍流传喜到君。春水白鸥分座席，寒泉秋菊荐炉熏。临歧何限沧洲意，目断风帆天际云。
送乌编修代祀海岳南镇兼简明善隐君
作者：黄溍
朝代：元

承明退直马如龙，将指祠庭礼数崇。岳色非烟生近甸，川灵藏器出幽宫。周原共识皇华使，禹穴谁陪太史公。亦见安阳韩处士，为言客鬓已秋蓬。
送于指挥归密州
作者：黄溍
朝代：元

故山东望路何长，远奉灵輀返寿藏。予告公朝存旧典，疏封泉壤发幽光。总戎行复开油幕，儤直仍须赴玉堂。它日过家如上冢，岁寒松柏正苍苍。
送人归豫章
作者：黄溍
朝代：元

已觉栖迟懒曳裾，可能为我强踌躇。一帆秋色红尘外，千里江关白雁初。建业水清谁共饮？浔阳潮断定无书。黄金未尽朱颜在，莫种桃花学隐居。
送人赴卢阳学官
作者：黄溍
朝代：元

播非人所居，潭阳实其邻。荒淫杂巫鬼，哀怨馀骚臣。念予有行役，水陆弥数旬。乃知皋比座，伫承文翰宾。遐徼指天末，男邦控城闉。俎豆当在列，冠裳定来臻。足明理化盛，演溢周穷垠。广陌望八荒，出车日辚辚。蛮荆孰无适，忠信惟书绅。简书有程期，取别无逡巡。扬镳触炎热，振铎惊远人。沅水春荡潏，楚峰莫嶙峋。行行慎其度，离别何苦辛。
送傅主簿
作者：黄溍
朝代：元

吾闻上古之世比屋皆可封，有材不必登王公。可怜卫青日尊贵，飞将自老风尘中。傅公平生经济手，却抱一生今白首。随人骑马著青衫，爽气如虹射牛斗。出门大笑望长安，长安万里行路难。行路难，知柰何。赠君一杯酒，请公听我歌。昆崙之山兮高巍巍，黄河之水兮清有时。洛阳少年休太息，东山谢公来未迟。燕昭之事不足云，陛下圣德如华勋。愿公功成名遂身早退，鲁连小儿能笑人。
送傅梅溪迁任福州
作者：黄溍
朝代：元

往岁从君直禁林，相于道义最情深。公车承诏庄行日，莫怪频频酒屡斟。
送傅汝砺之安南
作者：黄溍
朝代：元

南徼车书路不遥，秋风使节下青霄。颇闻僚佐登才彦，应有文章达教条。日照楼船江水活，天低铜柱瘴云消。归时岭上梅花发，想见诗囊未寂寥。
送傅汝砺广州教授
作者：黄溍
朝代：元

耻学山人赴辟书，勇随使者驾轺车。横经久合居高座，上冢应须过旧庐。黑夜文星南斗外，青冥鹏路北风初。来期莫落梅花后，待诏先生席正虚。
送内史府孙知事还京
作者：黄溍
朝代：元

春风朱邸雪初消，野宿貔貅静不骄。绿水芙蓉分上幕，青云騕袅度轻轺。龙庭会祭包茅贡，豹尾宸居佩玉朝。下土微臣今老矣，淹留敢望小山招。
送凌吉叟之杭州教授
作者：黄溍
朝代：元

浙水西八州，维杭实名都。古来万人海，逐逐无贤愚。以兹百年后，淳朴古不如。翩翩谁家儿，白马骄路隅。春风樊楼醉，一笑百斛珠。亦有朱门家，齐讴间吴歈。绡绮散烟雾，缤纷被僮奴。可怜彼蚩蚩，久为红尘驱。颓俗如波澜，孰障群流趋。又如败屋壁，风雨须人扶。博士非冗官，岂即无良图。当令歌舞场，化作弦诵区。行矣循所务，辞章信其馀。春风掺别衣，晴沙秀寒芦。何以赠子行，白云不可呼。聊持狂者言，用比貂襜褕。
送刘遂初修撰
作者：黄溍
朝代：元

近闻退直自承明，忽报扬镳出凤城。未老已嫌金带重，暂归不著绣衣行。故人尚作瀛州客，岁晚无忘魏阙情。临别赠言聊复尔，谁能持酒劝公荣。
送友人
作者：黄溍
朝代：元

乡路三百里，独归衣正单。凉风紫洲水，斜月白沙滩。灯火期方远，关山岁欲阑。倚门应望汝，莫慢驻征鞍。
送友人之京
作者：黄溍
朝代：元

偶缘送远接清游，烟雨东城晚树幽。离别自应多感慨，笑谈未害各风流。百年芳草频频合，万事孤云故故浮。大华黄河入回首，春风愁绝李膺舟。
送句龙提举之云南
作者：黄溍
朝代：元

独抱文章印，驱车背朔风。行歌万里别，声教百蛮通。列郡创残后，诸生色笑中。谁当偕计吏，封殖待新功。
送史景福
作者：黄溍
朝代：元

十年相望各天涯，上幕新开鬓未华。日出公庭来雁鹜，风生老笔动龙蛇。蜀乡路远春多雨，江国云深树有花。若见君家彭泽令，为言且莫问桑麻。
送叶仲舆巡检
作者：黄溍
朝代：元

重著儒冠望帝乡，翩然一舸犯晨霜。秋来鬓发依前黑，日射河流彻底黄。此去乘槎须有路，可容执戟更为郎。丝纶阁下多知己，握手应分满袖香。
送姜学录
作者：黄溍
朝代：元

短褐萧条两鬓苍，逢人犹解说春坊。云霄有路新推毂，风月传家旧佩囊。此去官曹虽冷落，不妨门户暂辉光。况闻寮友多华胄，休暇过从乐未央。
送孔御史归曲阜
作者：黄溍
朝代：元

清流共喜聚群贤，新渥时闻下九天。东观紬书何日了，中丞遗笏要人传。过家莫久依林庙，封事先须彻御筵。千载斯文寄来哲，临分握手重悬悬。
送孙君文判官
作者：黄溍
朝代：元

笑语匆匆似梦中，衣裳俄复判西风。残蝉落日那堪别，瘦马长途喜未穷。岁事已空南亩稼，归期应老故山桐。兴来尚有平生棹，载酒何时觅钓翁。
送宁上人归吴中
作者：黄溍
朝代：元

我如云问鹤，久厌雕笼养。子如海上鸥，初不婴世网。胡为逐吾辈，饮啄劳俛仰。得无坐书痴，遂尔生技痒。欲于一毫端，而现诸万象。重云连夏秋，雨点大如掌。三州成巨浸，百水犹怒长。仓忙揖我去，风蒲映飞桨。有形天地问，浮萍依浩荡。向也本非来，今焉亦非往。临岐将何赠，诗境方渺莽。幸子颇聪明，莫作离别想。
送宋显夫宪佥分题得邵伯埭
作者：黄溍
朝代：元

谢公千载后，陈迹在淮壖。遗爱传终古，嘉名配昔贤。藕花方烂漫，使节莫留连。移取甘棠树，分栽郢水边。
送宋翼卿照磨
作者：黄溍
朝代：元

莽莽关河路，西征独据鞍。借材莲幕底，养望柏台端。指日传温诏，朝天正法冠。广平心铁石，宁惮朔风寒。
送尉彦诚道州经历
作者：黄溍
朝代：元

一别垂垂四十年，朔风吹鬓两苍然。寒毡久坐归何日，上幕初登望若仙。莫使催科书下考，盛谈名理继前贤。春生马首逢回雁，并写相思入近篇。
送尚子正理问
作者：黄溍
朝代：元

上相分临控列州，理官高选用儒流。风生使节声华旧，地近台垣宠数优。南土政平多暇日，西山气爽入新秋。公馀若过滕王阁，烦为题诗在上头。
送式公归高丽
作者：黄溍
朝代：元

一锡凌空海上飞，星河荡漾宿云披。颇惊辽鹤归来晚，正值骊龙睡觉时。百尺珊瑚无地种，六花薝卜任风吹。高秋兰若烟波外，此乐应须久自知。
送张良卿学士之淮南
作者：黄溍
朝代：元

坐厌流尘拂面红，行携凉月下青空。三千里外扬州鹤，四十年前御史骢。先庙铁衣犹挂壁，儿郎玉帐已生风。贞元朝士今无几，归及花时一笑同。
送徐志尹赴安乡县尹
作者：黄溍
朝代：元

自为从史直銮坡，几见乡山烂斧柯。能事正宜参笔削，借才聊复试弦歌。屈原故国兰都长，陶令公田秫最多。应笑衰翁苦留滞，汗青无日欲如何。
送扬州傅学正
作者：黄溍
朝代：元

全淮控制列城遥，尚想青春虎豹骄。一日江山走珠玉，万家灯火沸笙箫。喜逢才俊登文署，好颂升平答圣朝。芍药琼花儿女事，可缘风月逗华镳。
送曾止善孔庙司乐
作者：黄溍
朝代：元

周官重司乐，典教专成均。如何千载下，实去惟名存。之子负远志，被褐徂冬春。低徊不自衒，保此席上珍。小试特豪末，食禄同庶人。幸与骏奔齿，位卑号仍尊。既殊仕伶官，况及游圣门。金石方在耳，颂声未崩沦。闻风苟有作，薄俗斯还淳。嗟予领胄子，四术空遗文。铿锵尚莫辨，论说将何云。临分用自愧，赠言聊具陈。
送朱仲山之京
作者：黄溍
朝代：元

麒麟出渥洼，意欲周八极。刍豆岂不多，未便甘伏枥。念君抱耿耿，坐视暄凉易。忽辞白发亲，去作青云客。应恐邓仲华，笑尔长寂寂。鄙人属有念，未办经世策。青灯雨如线，穷巷方偪仄。县知掺斧斤，不必睨樗栎。往哉布汝怀，庶用副前席。勿云万户侯，自可谈笑觅。百年滔滔内，岐路足南北。出处会有为，聚散奚暇惜。歌我辛苦词，送子远行役。峥嵘壮士志，惨淡游子色。那无平生期，慎尔保金石。莫将贾生泪，先为离别滴。
送李宪使赴燕南分题得乌飞曲
作者：黄溍
朝代：元

台中树，枝上乌无数。当年元只为公来，今日从公却飞去。赵北际，燕南垂。道傍绿树多好枝，公之所憩乌所依。公毋亟行乌勿飞，问公此去何时归。上林春深树如织，公归但听乌消息。
送李师曾蒋仲善赴春官
作者：黄溍
朝代：元

忆随飞鹗上秋天，梦断慈恩四十年。及此鬓毛俱秃尽，见君头角共崭然。计偕已趣轺车动，胪句行听卫士传。紫陌红尘衣易化，看花得意莫留连。
送杨学正还馀姚
作者：黄溍
朝代：元

舜江吾旧游，风物殊不恶。江水天际来，宛宛带郊郭。云帆渺沙溆，翠幛森楼阁。别离不可念，此日忽已昨。想见春水生，烟柳仍濯濯。君胡久去此，三径独盘礴。空斋耿灯火，月冷潮声落。近闻故人书，远致江上作。白驹幸无遐，淮阳讵云薄。招要忻良会，绿酒春可酌。采芹有遗篇，风雩多新乐。因君讯同志，何用慰离索。
送杨山长归钱塘
作者：黄溍
朝代：元

百里乡心海雁飞，三年官况野鸥知。儿童早已占归信，弟子应能颂去思。茅屋荒田春草草，杏花深巷雨丝丝。人生适意须行乐，驷马高车恐未迟。
送杨廉夫之天台
作者：黄溍
朝代：元
体裁：七言律诗

十载韬藏席上珍，烂然锦制一时新。羽人笑指云为路，山鬼愁闻笔有神。遥望到官多暇日，不妨领客试行春。石桥瀑布逢佳句，取次飞笺莫厌频。
送毕县尹
作者：黄溍
朝代：元

归途环佩晓珊珊，白日青天映羽翰。疑是省亲辞太学，惊闻出宰用郎官。花迎墨绶春光暮，风引仙舟海色寒。想见捧觞仍綵戏，乡人争作锦衣看。
送沙彦文架阁分题得西山
作者：黄溍
朝代：元

忆昔寒江破浪归，西山回首落烟霏。忍逢朝士登舟去，如望仙人拔宅飞。游戏何妨依绿水，追趋早已到黄扉。公馀若过滕王阁，为捲朱帘挹翠微。
送淮海书院丘山长
作者：黄溍
朝代：元

遥望官河驻綵桡，春深绛帐不萧条。已惊雨露恩光厚，还喜山川物色饶。尽日楼台人载酒，隔江灯火夜吹箫。定知馆下多才彦，政乐风雩对一瓢。
送潮阳苏县尹
作者：黄溍
朝代：元

夜水藏蛟鳄，秋天卷瘴云。田多陶令秫，石有大苏文。巧宦诚为乐，修才况不群。尚烦驱笔阵，时复张吾军。
送王傅朋静江教授二首
作者：黄溍
朝代：元

丞相威名震百蛮，萧条异代得吾贤。宦游忽过三湘去，家学应令四海传。北望犬牙连上国，夜占鹑尾直中天。炎风朔雪皆王土，未觉青春雨露偏。碧莲峰下驻飞骖，风土遥知久自谙。会有新书禆禹贡，坐闻旧俗化周南。深篁尽日迷山鬼，毒草无时起瘴岚。珍重斯文强餐饭，漫誇丹荔与黄柑。
送王傅朋静江教授二首·其一
作者：黄溍
朝代：元

丞相威名震百蛮，萧条异代得吾贤。宦游忽过三湘去，家学应令四海传。北望犬牙连上国，夜占鹑尾直中天。炎风朔雪皆王土，未觉青春雨露偏。
送王傅朋静江教授二首·其二
作者：黄溍
朝代：元

碧莲峰下驻飞骖，风土遥知久自谙。会有新书禆禹贡，坐闻旧俗化周南。深篁尽日迷山鬼，毒草无时起瘴岚。珍重斯文强餐饭，漫誇丹荔与黄柑。
送王君冕同年归长安
作者：黄溍
朝代：元

昔忝膺荐送，被褐趋上京。蒙恩赐清问，汇进陪时英。束带仕州县，暂为闾里荣。蹉跎二十年，来拂旧题名。升沈久已判，存没复堪惊。忽逢王明府，话旧欣合并。萧条逆旅中，书帙乱纵横。坐阅车马喧，澹焉若无营。虽怀帝乡乐，不受世网婴。宠辱端可齐，去就一何轻。空馀绨袍恋，犹轸故人情。予方徇微禄，未能返柴荆。终然无补报，白发日夜生。如何同游处，饯此千里行。度关秋风起，落木寒蝉鸣。相思阻良觌，恻怆何由平。
送王止善检挍
作者：黄溍
朝代：元

官无失政吏无私，钩挍宁烦事细微。遥想名曹多暇日，不妨高咏发清晖。潮生江上仙舟迥，春到湖边驿使稀。送尽北来南去客，石田茅屋几时归。
送王道一郎中
作者：黄溍
朝代：元

使者下青冥，郎官动列星。扬旌开瘴疠，持斧用雷霆。远俗难驯化，儒臣解引经。无如多诖误，能勿望平亭。
送王鍊师归四明
作者：黄溍
朝代：元

飘飘采真侣，乃在四明山。霞居朝帝所，琼馆留人间。忽闻双凫舄，却向东南还。望之若流星，邈然不可攀。海月照阶戺，天风飞佩环。我何苦羁旅，冰雪生朱颜。
送盐官傅都目
作者：黄溍
朝代：元

春风匹马去翩翩，老佐名州鬓未班。遥数驿程知到日，坐令官府静如山。河塘灯火机声里，墟落盐烟海气间。历历旧游如梦寐，可容乘兴一追攀。
送祝蕃远北上
作者：黄溍
朝代：元

春风吹九衢，卑卑桃李门。明堂待松柏，未失山林尊。相逢今岁寒，是事无深论。念子抱远志，此道夙所敦。刊条落其叶，将使见本根。痛恨日月微，毅然辟浮云。奈何夸毗子，聚讼生纷纭。瀛洲富才彦，冠盖如云屯。去去当遇合，美价倾玙璠。惟须用卿法，力行尊所闻。丈夫必有事，寤主在一言。上以禆圣学，下以安元元。我如鹤俛啄，岂复思乘轩。子如抟风鹏，本是天池鲲。栖栖文学掾，平世何足云。勖哉保令德，契阔期无谖。
送简县尹
作者：黄溍
朝代：元

简氏多兄弟，才名萃一家。嗟君本朝士，出宰向天涯。度岭三冬雪，行春一县花。应怜未归客，鞍马尚风沙。
送胡允文绍兴录事
作者：黄溍
朝代：元

斯文千载后，一发渺存亡。尚喜衣冠旧，能传翰墨香。春秋严助对，富贵买臣乡。莫厌官曹剧，诸生在雁行。
送胡古愚兼简道传博士
作者：黄溍
朝代：元

坐拥皋比十载馀，忽闻飞鹗上公车。此行未可轻投笔，随处犹须小曳裾。灯火尚惭馀事在，云霄转觉故人疏。为言留滞今头白，无用诸公荐子虚。
送苏伯修宪使
作者：黄溍
朝代：元

久参法从侍凝旒，忽拥幨轺按列州。太史山川皆熟路，淮南草木自生秋。遥瞻龙节辞中禁，尚想鳌峰接俊游。樗散郑虔无所用，幸搜岩壑副旁求。
送许参政归武昌别业
作者：黄溍
朝代：元

九衢荡荡绿槐风，旌旆摇摇马首东。惆怅凤凰池上客，青天万里一冥鸿。待漏东华霜满靴，挂冠神武意如何。也知久历中书考，若比汾阳恐未多。毡笔书题墨尚新，杏花零落故园春。一从今日公归后，身到黄扉复几人。晓日都门祖帐开，路人啧啧叹贤哉。东风无限新桃李，不敢烦公手自栽。片云为雨出山时，群物欣欣各自私。收敛神功去无迹，寻常草木竟何知。住近韩家昼锦堂，不将牙纛诧同乡。翻嫌相国归来日，腰下犹悬太守章。白袍鹄立漫纷纷，遥听车音共候门。相见唯须饮醇酒，看山看水坐忘言。南游聊食武昌鱼，莫学骚人赋卜居。天子若思真汉相，可云吾亦爱吾庐。五十人间富贵年，山中道士早求仙。石田茅屋归无计，愁绝灯前老郑虔。龙门尚想旧同游，药笼深惭晚见收。新筑沙堤却何日，欲归且复为公留。
送许参政归武昌别业·其一
作者：黄溍
朝代：元

九衢荡荡绿槐风，旌旆摇摇马首东。惆怅凤凰池上客，青天万里一冥鸿。
送许参政归武昌别业·其七
作者：黄溍
朝代：元

白袍鹄立漫纷纷，遥听车音共候门。相见唯须饮醇酒，看山看水坐忘言。
送许参政归武昌别业·其三
作者：黄溍
朝代：元

毡笔书题墨尚新，杏花零落故园春。一从今日公归后，身到黄扉复几人。
送许参政归武昌别业·其九
作者：黄溍
朝代：元

五十人间富贵年，山中道士早求仙。石田茅屋归无计，愁绝灯前老郑虔。
送许参政归武昌别业·其二
作者：黄溍
朝代：元

待漏东华霜满靴，挂冠神武意如何。也知久历中书考，若比汾阳恐未多。
送许参政归武昌别业·其五
作者：黄溍
朝代：元

片云为雨出山时，群物欣欣各自私。收敛神功去无迹，寻常草木竟何知。
送许参政归武昌别业·其八
作者：黄溍
朝代：元

南游聊食武昌鱼，莫学骚人赋卜居。天子若思真汉相，可云吾亦爱吾庐。
送许参政归武昌别业·其六
作者：黄溍
朝代：元

住近韩家昼锦堂，不将牙纛诧同乡。翻嫌相国归来日，腰下犹悬太守章。
送许参政归武昌别业·其十
作者：黄溍
朝代：元

龙门尚想旧同游，药笼深惭晚见收。新筑沙堤却何日，欲归且复为公留。
送许参政归武昌别业·其四
作者：黄溍
朝代：元

晓日都门祖帐开，路人啧啧叹贤哉。东风无限新桃李，不敢烦公手自栽。
送谢仲连小鹿巡检
作者：黄溍
朝代：元

而翁许史旧家声，遗子黄金不满籯。坐拥斋炉惊岁晏，出乘边障属时清。游山定复多新句，饮酒何妨得老兵。愧我白头官尚冷，夜深仍对读书檠。
送贡教授致仕归里
作者：黄溍
朝代：元

宦情乡思两依依，独裹寒毡去若飞。岁晏忍为千里别，林间惊见一人归。官河远树迎仙棹，夕日暄风飏綵衣。漫使临歧生怅望，可容泉石借馀辉。
送赵仲理御史
作者：黄溍
朝代：元

籍甚声华旧，频年沐盛恩。校书天禄阁，执法太微垣。揽辔炎埃豁，挥毫玉露繁。庸疏徒自笑，投赠欲何言。
送赵宗吉御史
作者：黄溍
朝代：元

忆共趋龙禁，惊闻正豸冠。汗颜居馆下，矫首望云端。去路黄河直，飞霜白日寒。仙舟如可托，归理钓鱼竿。
送赵继清潮州推官
作者：黄溍
朝代：元

相国南迁有故居，理官高选出新除。承恩特与金鱼袋，访旧争迎驷马车。春入圜扉庭草暗，天低驿路岭梅疏。凤池不隔同年面，归及梅花雁影初。
送郑以道
作者：黄溍
朝代：元

郑君不羁客，漫仕常优游。故人满天上，独佐岭南州。岭南风土异，去天将万里。驲骑如流星，众手挽不止。到官定多暇，坐对梅花时。溪石秀可砚，泚笔成新诗。诗成付回雁，动是春冬隔。用儒行召君，努力崇明德。
送钜上人游庐山
作者：黄溍
朝代：元
体裁：五言律诗

庐阜西江上，秋风道路赊。泉飞青玉峡，池浸白莲花。此去聊乘兴，何时定到家。凭高莫回首，误指赤城霞。
送陈元达代祠补怛洛迦山
作者：黄溍
朝代：元

天下名山小白花，鲸波帖帖度仙槎。函香秘宇祈灵贶，出节宸廷振使华。殿榜旧誇韦诞笔，锦衣重过买臣家。相门乔木殊无恙，万古清风碧海涯。
送陈养直归四明
作者：黄溍
朝代：元

迢迢浙河水，同渡不同归。执袂方成别，惊帆已若飞。野桥行处酒，风雪去时衣。瞻望嗟何及，天长鸿雁微。
送陈君归江西
作者：黄溍
朝代：元

咫尺清光近玉除，姓名何不达公车。也知贾傅今无策，犹幸虞卿旧有书。江上归帆随去雁，年来旅食厌骑驴。诸公正索山人价，能勿相招学隐居。
送陈太祝
作者：黄溍
朝代：元

夫君青云彦，早通金闺籍。弁服劳骏奔，执事谨朝夕。忽乘使者车，意气何辉赫。将指固有严，为务本非剧。经营礼文事，讵曰期会迫。定知多馀暇，时复肆游历。向来佳丽地，触目成陈迹。西山独偃蹇，不改太古色。相逢几遗老，慷慨语畴昔。芙蓉君子花，足以语使客。我方守一官，兀坐如龟息。当归更淹留，临别增感激。长风吹远尘，浩浩千里白。欲附南飞鸿，安能生羽翼。
送陈季和
作者：黄溍
朝代：元

高斋灯火正萧条，忽溯天风上泬寥。共喜弹冠如贡禹，岂期投笔学班超。时清桴鼓元无用，岁晚弓旌傥见招。雪后江南春水活，重来莫厌驿程遥。
送陈推官之信州
作者：黄溍
朝代：元

三朝两世掌丝纶，异代仍瞻玉树新。尚喜传家馀宦谱，又闻议狱用儒臣。中年离别情何限，南渡风流迹未陈。遥想郡斋多暇日，肯怜州县正劳人。
送韶父先生游京口
作者：黄溍
朝代：元

不到南徐三十春，好将梦寐吊遗民。也知往事如流水，祇想重来是后身。棹响官河风色暮，云离野服鬓毛新。旧游偶失扶桑路，烦向沧江一问津。
送顾仁甫上计京师
作者：黄溍
朝代：元

忆昔曾随计吏行，浮湛州县竟何成。凉风袅袅仙舟去，夕日依依魏阙情。金匮故藏多钜典，石渠高论尽鸿生。栖身朱墨非君事，早晚公车上姓名。
送马伯忱教授
作者：黄溍
朝代：元

卓荦青云彦，飞腾及妙年。书成天禄阁，座有广文毡。九陌车尘外，千军笔阵前。白头惭倚席，临别思茫然。
送高唐李知州
作者：黄溍
朝代：元

来登延阁预时髦，出守名州领教条。已羡汉儒知吏事，要观齐俗变风谣。双旌前路方迢递，八座家声未寂寥。此去行须归报政，鸣珂几日造昕朝。
送龙南欧阳县尹
作者：黄溍
朝代：元

丝纶阁下半同袍，独上南船去莫招。出宰不嫌官俸薄，过家未觉驿程遥。长溪白石睛雷转，深洞黄茅毒雾消。想见行春有佳句，坐令远俗变风谣。
逢叶伯几
作者：黄溍
朝代：元

水烟沙雨送归航，枫叶芦花已十霜。瑶曲天风春梦远，墨池秋草故游荒。碧峰又是新回雁，白石依然旧化羊。一笑相逢却成别，暮云千里思茫茫。
逸山过姚紫英别业
作者：黄溍
朝代：元

逸山诚复佳，逸人不可逢。何言一笑顷，得此苍髯翁。今晨过其庐，碧苔灭行踪。坐我松竹间，野蔌罗甘丰。初无惊世谈，颇多旷士风。念昔去岩壑，辍耕白云中。白云故无恙，我乃羞樊笼。祗应山林癖，未易药石攻。高期出邂逅，意气将无同。十年旧泉石，忽忽蟠吾胸。起视白日低，归禽乱西东。拔地森四壁，搀天唯一峰。复闻麻谷幽，近与金盖通。山态方屡改，泉源殊未穷。湫然一区内，嗟我何憧憧。
遣兴
作者：黄溍
朝代：元

青云如梦慨平生，白发惊春忽数茎。渐觉交游随日别，强知颜色逐人行。百年松槚谁能去，五亩烟霞故可耕。妄念扫除浑欲尽，少游何得尚相轻。
避暑图
作者：黄溍
朝代：元

一丘一壑古遗民，十里清风不属人。閒对青山挥白羽，世间何物是红尘。
郡厅宴集之明日乡先生复为置酒重述口号
作者：黄溍
朝代：元

去年此日宴琼林，雨露光华映古今。称庆谬承宾礼重，徼荣弥觉主恩深。少须天诏从容至，坐看宫花取次簪。千载斯文寄来哲，可应外物累初心。
采芝曲赠永嘉林道士
作者：黄溍
朝代：元

碧峰矗起三十六，老芝千年琢红玉。帝遣仙人下采芝，迷花失石憺忘归。忘归几载无消息，蟠桃积核高数尺。何日青牛驾尔还，肯念金华牧羊客。
重游毗山
作者：黄溍
朝代：元

十载重来思惘然，胜游邂逅一开颜。高林有色烟云净，曲径无香草树閒。漫遣金樽催白日，绝怜红粉涴青山。南朝旧迹今谁记，肠断风流不可攀。
重登云黄山
作者：黄溍
朝代：元

兹山实灵奇，吐纳变舒惨。太常阙弗录，名号何黭黮。重华秩山川，盛典轶封䃭。蒐遗多纶綍，蠲洁罗醢酖。腐儒世所贷，薄艺守铅椠。无能旅骏奔，徒取肆游览。霖潦时始收，天地馀蔼晻。岚光乍璘㻞，石状终黤黪。行行恣芒屩，往往得蛙坎。冒进诚近贪，自画将岂敢。久之雰埃豁，秀色坐可揽。青荧插锋锷，翕赩披菡萏。崖奔马騑騑，石踞虎眈眈。高寻指天路，幽瞩极玄窞。前行几台背，后或两髦髧。缘冈既踸踔，登岭仍？輡。举头塔庙涌，地平忽如毯。天人所食息，琼玖化馀糁。林辉宝灯烧，风语金铎撼。败壁诗者谁，渍墨乱浓淡。险尽乃复佳，疲极复何憾。是节蕤宾初，野荐首昌歜。煮瀑茶可啜，剖石蜜堪啖。名谈析毫发，苦语沥肝胆。理冥心自珍，机凑首屡顉。阳乌砉西翥，众色齐惨澹。崔嵬识楩楠，苍莽辨葭菼。莫投僧所寰，钟镗鼓紞紞。群居肃不吴，共饭声有嗿。回睨夸夺场，抚事丛百感。趋名蛾赴烛，逐利鱼投掺。何时脱火宅，霍若髭去颔。绮言息諵諵，妙供纷馣馣。于焉寄相羊，庶以忘壈坎。谁云入道苦，馀味需橄榄。
重登云黄山
作者：黄溍
朝代：元
体裁：古风

兹山实灵奇，吐纳变舒惨。太常阙弗录，名号何黭黮。重华秩山川，盛典轶封䃭。蒐遗多纶綍，蠲洁罗醢酖。腐儒世所贷，薄艺守铅椠。无能旅骏奔，徒取肆游览。霖潦时始收，天地馀蔼晻。岚光乍璘㻞，石状终黤黪。行行恣芒屩，往往得蛙坎。冒进诚近贪，自画将岂敢。久之雰埃豁，秀色坐可揽。青荧插锋锷，翕赩披菡萏。崖奔马騑騑，石踞虎眈眈。高寻指天路，幽瞩极玄窞。前行几台背，后或两髦髧。缘冈既踸踔，登岭仍�輡。举头塔庙涌，地平忽如毯。天人所食息，琼玖化馀糁。林辉宝灯烧，风语金铎撼。败壁诗者谁，渍墨乱浓淡。险尽乃复佳，疲极复何憾。是节蕤宾初，野荐首昌歜。煮瀑茶可啜，剖石蜜堪啖。名谈析毫发，苦语沥肝胆。理冥心自珍，机凑首屡顉。阳乌砉西翥，众色齐惨澹。崔嵬识楩楠，苍莽辨葭菼。莫投僧所寰，钟镗鼓紞紞。群居肃不吴，共饭声有嗿。回睨夸夺场，抚事丛百感。趋名蛾赴烛，逐利鱼投掺。何时脱火宅，霍若髭去颔。绮言息諵諵，妙供纷馣馣。于焉寄相羊，庶以忘壈坎。谁云入道苦，馀味需橄榄。
金华北山纪游八首 其一 灵源
作者：黄溍
朝代：元

偶为山中游，远过云关宿。苍灯闪初夜，雨气蒸深屋。时闻清梵音，窈眇松林曲。
金华北山纪游八首 其七 山桥
作者：黄溍
朝代：元

行行指木末，路逐飞云上。时登巨石憩，共听春泉响。寻源竟莫穷，即事成幽赏。
金华北山纪游八首 其三 三洞
作者：黄溍
朝代：元

仙山高不极，万古积苍翠。清兴薄暮移，遗迹洞天秘。岩阿春寂寥，群仙勿予迟。
金华北山纪游八首 其二 草堂
作者：黄溍
朝代：元

迢迢上方界，水木翳清景。山深不可留，日暮衣裳冷。凄其怀昔游，百岁嗟俄顷。
金华北山纪游八首 其五 宝峰
作者：黄溍
朝代：元

下山复上山，蹑屩行沮洳。宿云冒长岭，旭日映高树。山僧亦何为，独向城闉去。
金华北山纪游八首 其八 宝石
作者：黄溍
朝代：元

暮投招提境，明发首归路。举头望山椒，遥认经行处。重重岩壑间，苍然正烟雾。
金华北山纪游八首 其六 潜岳
作者：黄溍
朝代：元

潘公古达人，陈迹閟丘壑。草生春昼长，鸟啼岩花落。神交千载上，未敢付冥漠。
金华北山纪游八首 其四 鹿田
作者：黄溍
朝代：元

披榛度空荒，突兀崖寺古。幽花杂红白，老屋亚云雨。前瞻石径微，咫尺不得取。
金华北山纪游八首·灵源
作者：黄溍
朝代：元

偶为山中游，远过云关宿。苍灯闪初夜，雨气蒸深屋。时闻清梵音，窈眇松林曲。迢迢上方界，水木翳清景。山深不可留，日暮衣裳冷。凄其怀昔游，百岁嗟俄顷。仙山高不极，万古积苍翠。清兴薄暮移，遗迹洞天秘。岩阿春寂寥，群仙勿予迟。披榛度空荒，突兀崖寺古。幽花杂红白，老屋亚云雨。前瞻石径微，咫尺不得取。下山复上山，蹑屩行沮洳。宿云冒长岭，旭日映高树。山僧亦何为，独向城闉去。潘公古达人，陈迹閟丘壑。草生春昼长，鸟啼岩花落。神交千载上，未敢付冥漠。行行指木末，路逐飞云上。时登巨石憩，共听春泉响。寻源竟莫穷，即事成幽赏。暮投招提境，明发首归路。举头望山椒，遥认经行处。重重岩壑间，苍然正烟雾。
金华山赠同游者三十韵
作者：黄溍
朝代：元

杖藜初出城西门，万株红叶如云屯。芙蓉峰前问行路，宛宛一线随潺湲。水声渐远山渐近，弱萝纤葛手所扪。须臾横侧变峰岭，高岸忽复为平原。细泉浏浏竹竿直，石树骈立疑同根。剥金败碧逢废刹，犹以第一名其轩。天明独去吊遗迹，玉女委蜕空丘墦。楼居西起望明灭，石扉呀若山之樊。罅幽穴险径沮洳，膝行匍匐不得奔。剨观崖广架寥泬，双龙绕霤蟠蜿蜿。纷纶怪状满岩腹，熊虎踞伏鸾凤骞。其馀琐细无不有，形求象索难具言。前趋林麓却下缒，俯瞩九地穷涯垠。青枝翠羽不复辨，但听风水声喧喧。高烧松炬度其背，珠箔忽随华灯繁。耸身上出指绝顶，碧桐高下弥山园。遥穿蓬艾蹋云雨，险艰从此不易论。秋毫细路莫容足，下瞰不测傍无藩。怪藤如钩草如剑，举首仰叹愁攀援。山翁顾之笑引臂，前牵后接猴与猿。驰坑跨谷攲侧过，背汗喘息逾炰燔。阴沈古洞閟星日，虽有寒暑无朝昏。却行左转复深入，愈觉憀慄摇心魂。珠缨缥缈现满月，稽首大士天人尊。拂衣径逐飞鸟下，青山出没波涛翻。或云汉人隐身处，彷佛肩背馀苔痕。蛇蟠磬折又数里，龛岩十丈开墉垣。夜归草堂殿突兀，坐看云月吐复吞。怡然携手尽文士，颇觉笔下来源源。名山石室如可托，幸子岁晏来无谖。
金陵天津桥
作者：黄溍
朝代：元

五云零落渺天涯，陈迹苍茫日自斜。画角已吹边塞曲，红蓝新长内园花。可怜遗老埋黄壤，曾倚春风望翠华。好在北山猿与鹤，依然同住旧烟霞。
金陵客中送友人归里
作者：黄溍
朝代：元

青阳河畔杜鹃啼，归路如烟定不迷。应到故山丛桂里，笑人骑马听朝鸡。
钟山
作者：黄溍
朝代：元

平陆漫千里，兹山乃穹然。犹怜布金地，未即辞喧阗。岩液散珠琲，春冈走蜿蜒。稍欣陟幽遂，登顿衣屡褰。路细石？？，崖深竹娟娟。洞扉剨开敞，峻峰指中天。冥探历嵚崟，垂萝弱容牵。碧潭隐光怪，华雨漂崇筵。下睨飞鸟辈，茫茫但苍烟。眇然玄圃期，凄凉云峤篇。休驾将未能，惆怅春风前。
钟山
作者：黄溍
朝代：元
体裁：古风

平陆漫千里，兹山乃穹然。犹怜布金地，未即辞喧阗。岩液散珠琲，春冈走蜿蜒。稍欣陟幽遂，登顿衣屡褰。路细石��，崖深竹娟娟。洞扉剨开敞，峻峰指中天。冥探历嵚崟，垂萝弱容牵。碧潭隐光怪，华雨漂崇筵。下睨飞鸟辈，茫茫但苍烟。眇然玄圃期，凄凉云峤篇。休驾将未能，惆怅春风前。
闻子践卧疾
作者：黄溍
朝代：元

吾子仍多病，何人共解颜。水声和药臼，春色闭松关。积雨连三月，怀人剧万山。同游况零落，浩荡可追攀。
闻赵继清调安陆县尹
作者：黄溍
朝代：元

慈恩塔上墨犹鲜，一别重来十七年。相见都门惊判袂，又闻泽国去鸣弦。素衣久出风尘外，青琐行依雨露边。跂马望君先数日，县花虽好莫留连。
阙下口号
作者：黄溍
朝代：元

遹骏先猷在作人，忝陪多士奉明纶。端闱乍启清光近，胪句高传茂典新。奎壁照临回景运，风雷鼓舞契昌辰。不才何以酬天造，徒咏菁莪乐至仁。
阳山昱上人访予吴门寓舍求为湘竹诗予辞以未见竹上人不远六十里自山中舁其竹而来好事有如此者欣然为赋长句
作者：黄溍
朝代：元

道人来自阳山麓，手携旧种千竿竹。小裁方斛不盈尺，中有潇湘江一曲。未信天工能尔奇，不知地脉从谁缩？晴窗翛翛散烟雾，眼底森然立群玉。岂期我乃累此君，蒙犯风埃走尘俗。故山方远重愁绝，新句未成惭迫促。黄冈之产大中椽，政用材美刳其腹。愿言保此终天年，岁暮山中伴幽独。
陆氏水轩分韵得扬字
作者：黄溍
朝代：元

高会轩楹敞，清秋笑语凉。行云随度曲，野水映飞觞。坐挹才华盛，衰惭鬓发苍。新诗穿窈眇，何力共游扬。
陈孝子诗
作者：黄溍
朝代：元

南仲杭陈氏，斗龙父所名。家临百丈溪，父书传考亭。夫亦人之子，胡独以孝称。维仲适母盛，王实生宁馨。盛谓我己出，无殊祝螟蛉。仲父讳弗言，王卒不自明。眷然舍之去，呱呱闻泣声。年运日已往，头角稍峥嵘。吁天乞陨灭，愿以益父龄。父没盛亦亡，吊影伤孤茕。或乃告之故，曰汝王所生。王居清湖上，去此无十程。时仲新捧檄，精庐拟横经。悲号弃其官，肩舆亲奉迎。安知世代易，人非馀故城。邻有鹤发妪，叩之久始应。言我与汝母，少小俱娉婷。汝母生汝归，去作江东行。不知今在无，我老犹零仃。仲也闻益悲，赢粮事晨征。六年困逆旅，冷雨啼青灯。譬彼无母雏，投林辄哀鸣。永丰有施氏，大屋深重扃。于焉得母处，一夕相合并。母子更抱持，泪如九河倾。三日负母还，盗贼方抢攘。仓黄与之遇，白刃纷交横。顿首前致辞，覶缕陈衷诚。能令激高义，相戒勿敢惊。仲昔以至行，上天降休祯。灵雁既群集，嘉瓜复冬荣。区区彼虻蚊，岂遂无人情。圣人语纯孝，厥有闵与曾。未闻树奇节，谣颂传轰轰。此道古或希，此事今可徵。我歌虽云俚，庶感蚩蚩氓。
陈山晚泊
作者：黄溍
朝代：元

一柱孤撑杳霭间，人言此是客星山。风流百世今谁嗣，应诏诸生故未还。荒冢草深迂石路，高斋月满閟松关。穷年漫迹沧江上，及此维舟独厚颜。
陈生诗
作者：黄溍
朝代：元

陈生少也孤，秉志何轩轩。读书奉慈母，承颜郁春温。兀然处膝下，不间晨与昏。丛丛万井中，陈生深闭门。晖晖百花时，陈生不窥园。常恐去左右，或乖覆育恩。一朝抱长痛，飞霜陨秋萱。盐酪不入口，日夜涕倾盆。欲娶弗及养，矢言终不婚。尚赖百岁后，兄子父所孙。朝来游子衣，忽逐东风翻。世方醉糟粕，何庸荐牺尊。陈生顾谓我，是事安足论。幸托山水窟，放情咏兰荪。嗟今学步者，触险争飞奔。愿尔利锄钁，深斸六籍根。愿尔进竿橹，高溯百圣源。源长流自远，根大枝乃蕃。勿摇崔嵬笔，誇作礧磈言。弘惟孝与弟，百行兹其元。咄哉行勿休，日月方沄沄。赠言岂予敢，情真觉辞繁。匪为陈生荣，庶感薄俗敦。
陪仇仁父先生登石头城
作者：黄溍
朝代：元

谈笑逢诸老，登临失故亭。薄游成汗漫，高步觉竛竮。峡水通吴白，淮山入楚青。平生一杯酒，及此慰飘零。
陪诸老夜饮
作者：黄溍
朝代：元

世故不可料，忽若浮云移。坐令百年内，颠倒殊欢悲。顾惟我与公，异代同一时。览古既深慨，抚今亦馀噫。长川去悠悠，青山莫委蛇。向来远游意，我行方迟迟。咄哉有志士，卒岁恒寒饥。况复托渺茫，欲与千载期。盈虚信天运，废兴岂人为。愿公姑舍是，一觞聊可持。
陶学士驿舍图
作者：黄溍
朝代：元

一笑相逢亦偶然，浪将恩怨向人传。无端更被丹青污，狼藉春风数百年。
隆山牟先生挽章
作者：黄溍
朝代：元

井络收英气，文昌返列星。能官须伐阅，仍世觌仪刑。漂转逾三峡，森扶并五丁。芝兰纷满砌，橘柚歘充庭。它日看空枥，群公羡发硎。鼎湖惊扫迹，华表讶摧翎。风物嗟王粲，心期托管宁。乘桴良已后，抱瑟匪求听。此道诚何病，明时忌独醒。迢迢胆北极，衮衮化南溟。荐剡多新墨，恩袍祇旧青。故应毡座冷，不愧草堂灵。食檗馀深味，县车及暮龄。一朝伤永诀，千古闷遗经。谬忝鸿私久，徒增雪涕零。无辞歌薤露，有恨寄泉扃。
集渊明句题李中甫员外稼亭
作者：黄溍
朝代：元

东方有一士，客养千金躯。束带听鸣鸡，出则陪文舆。代耕本非望，暂与田园疏。田园日梦想，投冠旋旧墟。兴言在兹春，新畴复应畬。田父有好怀，过门更相呼。披草共来往，履历周故居。悠悠待秋稼，时还读我书。虽未量岁功，栖迟固多娱。此事真复乐，此语真不虚。饯送倾皇朝，归子念前涂。前涂当几许，直至东海隅。古时功名士，事事在中都。遥遥沮溺心，君情定何如。
集渊明句题胡主簿嘉树轩
作者：黄溍
朝代：元

孟夏草木长，霜露憔悴之。蔼蔼堂前林，冬夏常如兹。严霜九月中，卓然见高枝。如何舍此去，白日掩荆扉。深谷久应芜，此荫独不衰。黾勉六九年，怀此贞秀姿。常恐负此怀，未足为高栖。及时当勉励，慷慨思南归。亲戚共一处，日夕欢相持。披榛步荒墟，登高赋新诗。坐止高荫下，一觞聊可挥。从今至岁寒，纵心复何疑。
雍熙僧舍偶书
作者：黄溍
朝代：元

幽窗悄无寐，落叶不可数。风惊叶间露，中宵听成雨。起视天正碧，万里若垂宇。兹予亦何为，兀兀守环堵。
雨三首
作者：黄溍
朝代：元

湖阔云如积，天空雨正豪。风飙兼昼夜，井邑带波涛。茅屋垂垂破，渔舟故故高。何妨张仲蔚，环堵自蓬蒿。稚子吾怜汝，泥行去不难。凭阑真自笑，高枕敢求安。天地三辰远，江湖五月寒。好将遮日手，却把钓鱼竿。田父愁何诉，龙公怒未休。千畦沈翠羽，百水散黄流。小市犹长闭，孤城并欲浮。谁誇补天漏，此事恐悠悠。
雨三首·其一
作者：黄溍
朝代：元

湖阔云如积，天空雨正豪。风飙兼昼夜，井邑带波涛。茅屋垂垂破，渔舟故故高。何妨张仲蔚，环堵自蓬蒿。
雨三首·其三
作者：黄溍
朝代：元

田父愁何诉，龙公怒未休。千畦沈翠羽，百水散黄流。小市犹长闭，孤城并欲浮。谁誇补天漏，此事恐悠悠。
雨三首·其二
作者：黄溍
朝代：元

稚子吾怜汝，泥行去不难。凭阑真自笑，高枕敢求安。天地三辰远，江湖五月寒。好将遮日手，却把钓鱼竿。
雨二首
作者：黄溍
朝代：元

兀坐九十日，雨声殊未收。花时翻益睡，茅屋不禁愁。生事吾何望，春寒晚故留。江波青满眼，万里付双鸥。泥潦今如此，出门知路难。蓬蒿春自长，桃李梦曾看。未觉龙公倦，谁怜燕子寒？青灯耿萧瑟，千载入忧端。
雨二首·其一
作者：黄溍
朝代：元

兀坐九十日，雨声殊未收。花时翻益睡，茅屋不禁愁。生事吾何望，春寒晚故留。江波青满眼，万里付双鸥。
雨二首·其二
作者：黄溍
朝代：元

泥潦今如此，出门知路难。蓬蒿春自长，桃李梦曾看。未觉龙公倦，谁怜燕子寒？青灯耿萧瑟，千载入忧端。
雪
作者：黄溍
朝代：元

急雪下不止，朔风终夜鸣。饥虫应蚤蛰，老雁故南征。生理真何计，沈吟独此情。山中岁酒熟，不饮竟须倾。
雪窦纪游八首
作者：黄溍
朝代：元

移舟泊泉口，我行已信宿。天寒洲渚生，峰回川途曲。烟霞兰若高，别墅在林麓。揽衣待明发，石路何幽阻。日出不见人，林深但多虎。乳峰稍已近，恐惧那复数。亭亭妙高台，迥出千峰上。怪松多十围，巨石非一状。心赏孰与同，昔贤有馀唱。萧然上方境，人稀知地僻。中峰路难辨，丹山云仍积。徒闻古仙人，石上馀足迹。
雪窦纪游八首·其一
作者：黄溍
朝代：元

移舟泊泉口，我行已信宿。天寒洲渚生，峰回川途曲。烟霞兰若高，别墅在林麓。
雪窦纪游八首·其二
作者：黄溍
朝代：元

揽衣待明发，石路何幽阻。日出不见人，林深但多虎。乳峰稍已近，恐惧那复数。
雪窦纪游八首·其五
作者：黄溍
朝代：元

亭亭妙高台，迥出千峰上。怪松多十围，巨石非一状。心赏孰与同，昔贤有馀唱。
雪窦纪游八首·其六
作者：黄溍
朝代：元

萧然上方境，人稀知地僻。中峰路难辨，丹山云仍积。徒闻古仙人，石上馀足迹。
雪窦纪游四首
作者：黄溍
朝代：元

高人欣相迎，山门带流水。风生珠树间，月窥镜池里。触景遂成迷，应接殊未已。幽寻指山椒，崖倾忽如泻。俯身视木末，悬水在足下。冥冥岩岫中，宴坐奚为者。诘旦逾西冈，草木益深秀。梯苔下绝巘，坐石看飞溜。阴灵多窟宅，欲往不敢又。兴移初出山，系缆长汀树。夜来雪已深，溪风水难度。犹疑钟磬音，遥遥白雪处。
雪窦纪游四首·其一
作者：黄溍
朝代：元

高人欣相迎，山门带流水。风生珠树间，月窥镜池里。触景遂成迷，应接殊未已。
雪窦纪游四首·其三
作者：黄溍
朝代：元

诘旦逾西冈，草木益深秀。梯苔下绝巘，坐石看飞溜。阴灵多窟宅，欲往不敢又。
雪窦纪游四首·其二
作者：黄溍
朝代：元

幽寻指山椒，崖倾忽如泻。俯身视木末，悬水在足下。冥冥岩岫中，宴坐奚为者。
雪窦纪游四首·其四
作者：黄溍
朝代：元

兴移初出山，系缆长汀树。夜来雪已深，溪风水难度。犹疑钟磬音，遥遥白雪处。
青山白云图
作者：黄溍
朝代：元

十年失脚走红尘，忘却山中有白云。忽见画图疑是梦，冷花凉叶思纷纷。
韶父先生有诗复次韵以和
作者：黄溍
朝代：元

两翁故复可怜人，倾盖长安四十春。华屋山丘如隔日，夜床风雨得弥旬。书签药裹仍仍在，橘刺藤梢一一新。漫写馀哀寄冥漠，大荒谁见下麒麟。
题丁文苑同年哀词后
作者：黄溍
朝代：元

自别琼林雨露边，江湖目断绣衣前。禹门尚想龙初化，辽海惊闻鹤已仙。烈日秋霜空耿耿，重山宿草正芊芊。不才后死知何用，坐对诸郎独泫然。
题东柯谷图
作者：黄溍
朝代：元

长松密竹翠交加，洞府新开碧海涯。石上仙人留足迹，春深涧水出桃花。流传图画来千里，生长儿孙只一家。目断飞鸿那可到，旧游空指赤城霞。
题先照楼
作者：黄溍
朝代：元

初日团团出海东，凌晨先照最高峰。不知今日华严界，楼阁新开第几重。
题剡溪张氏书楼
作者：黄溍
朝代：元
体裁：五言律诗

木杪出飞楼，仙山在上头。可能无客至，小为借书留。芸草春仍长，虹光夜不收。何时试乘兴，一棹剡中舟。
题周鍊师云崖图
作者：黄溍
朝代：元

我本山中牧羊客，偶然失脚红尘陌。矫首丹崖不可攀，但见层空暮云碧。楼居仙人元不死，天长地久无消息。骑麟翳凤者为谁，道上相逢不相识。披图示我旧游处，流水桃花尚春色。为言白石久已烂，茯苓无复成琥珀。忽然长揖不肯住，飘若流星去无迹。若为握手赋归来，永与人间风雨隔。
题大瀛海道院
作者：黄溍
朝代：元

丹山之山青崔嵬，隐居旧隐山之隈。千年土鼎为谁出，深崖古像松声哀。鸿飞天上爪在雪，过者莫睨君能来。想当月斧乍挥霍，奔走属役皆仙才。卷藏瀛海归一粟，顾盼瞬息生风雷。森然幻有启神界，白日照耀金银台。昔闻使者兹入海，楼船烟雾何时回。君其置此勿复念，少须碧水扬黄埃。九重蠖濩陛下圣，方士未易誇蓬莱。琳宫贝阙长望幸，天高海阔心悠哉。
题天童叠秀轩
作者：黄溍
朝代：元

名山标巨刹，楼阁在青冥。别路通禅窟，当轩列翠屏。暝禽多雪色，偃树尽龙形。负土新成塔，非才愧勒铭。
题宁节妇诗卷
作者：黄溍
朝代：元

春旗柳色映门闾，华扁新题节妇居。作传小裁青竹简，疏封近降紫泥书。河壖松柏风烟外，阶戺芝兰雨露初。三釜及亲殊未晚，花前何日奉安舆。
题宣和御画
作者：黄溍
朝代：元

青城尘土昼濛濛，百二山河一夕空。收敛神功归化笔，野花啼鸟尚春风。
题平章康里公春日杏园西即事诗后
作者：黄溍
朝代：元

锵金戛玉音声古，抉石奔泉气势雄。目断云车天路永，小楼春雨杏花风。
题张武定公死事诗卷后
作者：黄溍
朝代：元

古称马革裹尸还，祗有空言世共传。一死如公良伟甚，百年遗庙独巍然。要从身后观馀烈，试听军中奏凯还。文武衣冠方迭起，后先奕叶更绵绵。
题张清夫心远堂
作者：黄溍
朝代：元

吾闻古来贤达士，不择山林与朝市。百年尘瓮两醯鸡，鹏鴳逍遥俱可尔。夫君平生潇洒意，俯睨轩裳犹敝屣。翩然一舸鲈鱼乡，归来不待秋风起。忘言兀兀坐终日，天地古今齐一指。但见山高湖水深，青螺荡漾银杯里。柴桑之人去我久，风味何妨略相似。神交冥寞云海长，目送归鸿眇千里。
题明公画兰
作者：黄溍
朝代：元

吴僧戏笔点生绡，袅袅幽花欲动摇。梦断楚江烟雨外，秋风滦水暮潇潇。
题李坦之诗卷
作者：黄溍
朝代：元

神仙中人世莫识，政以文章为戏剧。李生也复可怜人，手种蟠桃待春色。山空岁寒谁念汝，青枫堕影霜露白。远游赋成一朝去，翠盖云旗暮何适。蓬莱烟雾秋冥冥，邓君白鹿无消息。袖中骊珠三百颗，夜深勿近蛟龙宅。金华之山青矗天，山人看山忘岁年。黄精芝草幸可食，安得与子巢其间。石床醉听松风眠，无为长歌怨如哭，使汝恻怆凋朱颜。
题李早画马
作者：黄溍
朝代：元

平沙如雪草如烟，想见春风士马閒。玉勒锦鞯尘土化，画图流落尚人间。
题李氏白石山房
作者：黄溍
朝代：元

名山秀出鄱江曲，上有立石如立玉。尚书履声忽已远，隐者新居在盘谷。花开鸟鸣春昼永，白云重重养乔木。夫君亦复称其家，有书能藏且能读。露钞雪纂久愈富，何啻邺侯三万轴。山灵翕霍谨呵护，夜半虹光发深屋。引泉天井助芳润，大胜吴侬饮山渌。我欲从之不可到，细字长书俄满幅。毫分缕析极根柢，大义森然见条目。鄙人愧莫知所对，叩请安得留更仆。颇闻石洞閟遗音，龙门馀韵须君续。临风倾咏寄绸缪，衰朽终期挹膏馥。
题杜左司西岩诗卷后
作者：黄溍
朝代：元

吾闻古达士，大隐非山林。如何鹓鹭间，白驹起遐心。遥遥望故山，紫塞缭以深。峰峦势交集，积翠千万寻。园庐在其下，门巷常愔愔。轩窗带流泉，花木久成阴。舂秫足新酿，亦有书与琴。终然恋魏阙，未忍投华簪。平明奉朝退，粉署郁沈沈。披襟坐高阁，独对西山岑。爽气坐可致，尘虑安能侵。勿云须吾土，始用穷登临。异方苟同得，视古犹视今。聊为招隐篇，往和岩中唫。
题松声楼
作者：黄溍
朝代：元

长松四檐间，落落无与伍。天清啸歌发，肯作儿女语。道人有真听，无迎亦无拒。尚不知有耳，况觅声处所。起视南山高，明月在庭户。应念朝市人，闻鸡走风雨。
题松溪图
作者：黄溍
朝代：元

独骑瘦马走赤日，忽对画图双眼明。想见高人茅屋底，石床卧听松风声。秋风渐高霜露白，松根茯苓已堪食。郁纡迟暮祗自怜，卷图还客三叹息。
题洪崖出游图
作者：黄溍
朝代：元

灵仙飞化事难言，驴背春风度市门。不到人间今已久，多应醉卧古藤根。
题清华亭
作者：黄溍
朝代：元

名区汇修渚，流望俯平陆。飞雨天际来，远峰净如沐。生香馀晚华，繁阴蔼嘉木。秀色坐可揽，终然不盈掬。触景幽兴多，接物道机熟。谁能与之游，食芳饮山渌。
题清镜阁
作者：黄溍
朝代：元

投老归来贺监船，何时结屋镜湖边。羡公高坐毗卢阁，万水同波一月圆。
题王南谷大夫自作墨梅诗送傅君时教授南归
作者：黄溍
朝代：元

何逊扬州迹未陈，染衣不是洛城尘。毫端一线阳和力，中有江南万斛春。
题王君冕同年芳润亭
作者：黄溍
朝代：元

花县归来昼寂寥，终南山翠涌亭皋。林深未觉兰荪变，天远何妨雨露高。此去溉根须食实，谁分剩馥与残膏。行看小试挥毫手，香雾霏霏滴凤毛。
题石门净胜寺
作者：黄溍
朝代：元

十顷苍陂上，山回地势偏。屋栖黄面老，碑挂赤乌年。叶叶风荷颤，层层雪瀑悬。青灯夜寥阒，独照一僧禅。
题莫氏山庄图
作者：黄溍
朝代：元

施移小隐傍南峰，远有咸平处士风。山态近人犹偃蹇，湖光无雨亦空濛。行春杖屦时时到，临水轩窗面面通。别作新亭供戏剧，青帘遥曳杏花中。
题观海图
作者：黄溍
朝代：元

昔年解缆岑江上，初日团团水底红。鼍吼忽摇千尺浪，鹢飞仍挟半帆风。遥看岛屿如星散，祇谓神仙有路通。及此栖身万人海，旧游却在画图中。
题象山环溪图
作者：黄溍
朝代：元

崇山标地灵，万古聚清淑。堂堂故相家，高风在乔木。仙翁上天去，逸响今谁续。优哉四千石，接轸飞华毂。夫君冰雪姿，乃尔抱幽独。翩然来帝旁，霞裾俨初服。侍祠明廷上，厌直斋庐宿。眷言怀旧居，结构依山麓。轩窗对晴岚，林杪出悬瀑。散为百道泉，喷薄翻珠玉。馀润之所蒙，粳稻丰比屋。春事日向深，桃源酒方熟。往来无俗驾，异书仍可读。归欤定何时，专此溪一曲。相逢京洛间，红尘眯人目。披图觌佳致，山水增新绿。先贤止息处，杖屦存遗躅。爱山锡嘉名，惠幸及樵牧。于于后来者，犹或被膏馥。安得从君游，青云两黄鹄。
题赵伯容鹤巢
作者：黄溍
朝代：元

平原公子去翩翩，独溯刚风直上天。家近孤山春树好，归期莫落后千年。
题赵公画兰竹
作者：黄溍
朝代：元

猗兰幽人操，绿竹君子德。夭夭彼棘心，胡为久吾侧。
题赵凉公瑞瓜图
作者：黄溍
朝代：元

庆门集嘉况，异瑞呈瓜田。生五而成十，奇偶出自然。观物可知德，发祥匪由天。愿言植灵苑，永奉君王前。合形表同休，雅咏流绵绵。
题道士熊君寿母诗卷
作者：黄溍
朝代：元

跨鹤出山中，春衣密密缝。度关占紫气，赐酒拆黄封。介寿慈颜喜，承家积庆重。苏耽却来否，石上有仙踪。
题郭髯仿米老云山图
作者：黄溍
朝代：元
体裁：七言绝句

退直归来日半曛，豪端风雨正纷纷。不须更觅惊人句，恼乱青山与白云。
题醉歌图
作者：黄溍
朝代：元

翰林主人天上来，布帆不为鲈鱼开。江湖渺渺天一色，朝光暮霭相徘徊。昔贤心赏馀胜处，但有水竹无亭台。碑材久已没荆棘，屐齿不复留莓苔。后来视今犹视昔，今我不乐何为哉。大官马湩远莫致，邻翁绿蚁浮新醅。欣然一饮便终夕，鼻端气息如云雷。是间别有一天地，不知何处为蓬莱？回观方内海一粟，醯鸡尘瓮何喧豗。黄冠秘监太狂态，骑鲸供奉非仙才。挥毫《政要》真学士，锋车流水行相催。瑶池曲宴多雨露，归欤酌彼黄金罍。
题金德原所藏元晖小景
作者：黄溍
朝代：元

床头书画正纵横，忽值今朝醉眼醒。起向米家船上看，云山元是旧时青。
题金明宴游图
作者：黄溍
朝代：元

危楼缥缈碧波中，曲槛方棂面面通。云气傍花如欲雨，柳丝垂地不惊风。千年华表人非是，九奏钧天乐未终。更有残山并剩水，烦君回首六桥东。
题钱舜举画
作者：黄溍
朝代：元

鸟雀鹰鹯皆羽族，强之食乃弱之肉。两雀亦分弱与强，一遭搏噬一高翔。画师描貌劳意匠，诗人见画齐惆怅。人间万事无不然，鸡虫得失安足言。
题陆山长柳州
作者：黄溍
朝代：元

簇簇春山紫翠围，瀰瀰烟水白鸥飞。东被正作西湖长，一曲空惭贺监归。
题陵阳牟公紫阳方公诗卷
作者：黄溍
朝代：元

两翁风流埽地无，文章光燄埋丘墟。纷纷小儿政疾走，安用佩玉飞长裾。忆昔登堂三十载，梦想时复瞻眉须。昆虫闭关水返壑，孰使骊龙道颔珠。愿言保此勿轻出，幸免儿辈相睢盱。
题雪窦妙高台
作者：黄溍
朝代：元

偶为清游宿梵宫，凌晨试上最高峰。水翻雪色寒犹落，云掩丹光远更重。旧有一僧能跨虎，近闻三洞尽藏龙。下方车马应难到，烟际惟听日暮钟。
题马虚中画
作者：黄溍
朝代：元

人在白云处，舟在清溪曲。不闻欸乃声，但见山水绿。
题高公画竹石
作者：黄溍
朝代：元

木叶萧萧半欲空，竹竿袅袅不成丛。绝怜意匠经营处，都在风烟惨淡中。
风树唫为李生作
作者：黄溍
朝代：元

返照入深林，牛羊在丘垄。风吹白杨树，叶叶各自动。如何当此时，孤子万里归。有琴未成声，遽欲弦吾诗。吾懒言诗子姑去。抱琴听子风中树。
风雨
作者：黄溍
朝代：元

风雨忽如此，闭门方昼眠。故应为计拙，可复要人怜。灯火羌村路，桑麻杜曲田。悠悠今视昔，把卷一茫然。
饮后示陈生
作者：黄溍
朝代：元

岁终博士不超迁，便腹先生醉欲眠。匡鼎若来犹自可，后堂无处著彭宣。
龙山九日
作者：黄溍
朝代：元

鬓色沧海澨，弥年窘将迎。属兹九日至，缅爱龙山名。欣然得胜践，况乃群彦并。碧萝引幽策，凉泉度飞觥。志适形可忘，神舒体逾轻。鄙劣竟何取，腼颜结华缨。登高谢能赋，徇禄惭归耕。幸此农事休，万宝咸告成。庶竭一饷乐，持用夸升平。月出众山静，天空夕云惊。先民贵无荒，简书今有程。怅焉难久留，振袂松风生。
龙湾夜泊
作者：黄溍
朝代：元

乘潮出远浦，日莫北风平。高亭不可望，遥遥笳鼓声。月明寒雁下，江空夕烟生。非关川途念，沈忧坐自盈。
龙潭山
作者：黄溍
朝代：元

二月清江照眼明，避风舟楫满回汀。断云挟雨时时黑，密叶藏花树树青。习隐未成陶令赋，行歌聊共屈原醒。碧潭光景无消息，坐看鱼儿点翠萍。
绮罗香·斗草
作者：黄澄
朝代：元

绡帕藏春，罗裙点露，相约莺花丛里。翠袖拈芳，香沁笋芽纤指。偷摘遍、绿径烟霏。悄攀下、画阑红紫。扫花阶、褥展芙蓉，瑶台十二降仙子。芳园清昼乍永，亭上吟吟笑语，妒秾夸丽。夺取筹多，赢得玉珰瑜珥。凝素靥、香粉添娇，映黛眉、淡黄生喜。绾胸带、空系宜男，情郎归也未。
一姓三氏诗
作者：黄玠
朝代：元

彼种树者，更枝易叶。以彼成此，实相应接。载息载滋，两殊一合。天时既从，物亦允协。本本支支，纷其丛沓。初气永存，至纯不杂。
与大舟并行遇风感兴
作者：黄玠
朝代：元

大帆引縆去如飞，小帆翳翳行苦迟，谁其敢争风使之。少时风休帆力软，原头树高桅子短，前舟却输后舟远。吁嗟世事非一端，咫尺行路易复难，人生得意莫尽欢。
与宇文同知张主簿游道场山
作者：黄玠
朝代：元

三月三日天气佳，县官出城早休衙。亦有前溪宇文氏，水晶宫外看春花。碧浪微风动浮玉，翡翠兰苕采柔绿。笑指高人读书处，轻舟已到何山麓。何山山头更是山，路出千岩杳霭间。僧居蜂房开户牖，灭没紫翠飞朱丹。川原忽满最高阁，五湖烟云一凭阑。昔年恶虎今在否，但见丑石遗苍顽。丽姝来往多如雨，紫绫香䙬结金缕。佛前细语人不闻，倒坐蓝舆下山去。
与张叔方
作者：黄玠
朝代：元

去年送君作巡官，双悬雕弧夹马鞍。今年巡官出迎客，吠犬不闻山月白。山人畏之若乳虎，妖狐髑髅不敢舞。㹠阱鸡埘一万家，谁子强梁能跋扈。君不见南台贵臣急如火，櫜鞬磬折趋道左。州司尽避供给难，君独从容无不可。名驹千里毛骨奇，雷霆破山亦霁威。人生才美有如此，岂可沉埋百寮底，明朝雕鹗西风起。
与张叔方
作者：黄玠
朝代：元
体裁：古风

去年送君作巡官，双悬雕弧夹马鞍。今年巡官出迎客，吠犬不闻山月白。山人畏之若乳虎，妖狐髑髅不敢舞。豚阱鸡埘一万家，谁子强梁能跋扈。君不见南台贵臣急如火，櫜鞬磬折趋道左。州司尽避供给难，君独从容无不可。名驹千里毛骨奇，雷霆破山亦霁威。人生才美有如此，岂可沉埋百寮底，明朝雕鹗西风起。
与戴彦季张和伦游南山玲珑洞
作者：黄玠
朝代：元

放舟出清苕，鸣橹声了牙。历历览胜绝，行行入幽遐。玲珑洞穴古，疑有仙人家。清风石上起，吹老良姜花。
与梁邦彦对雪饮酒禁体
作者：黄玠
朝代：元

五精阐嘉瑞，一白遍林薮。飘洒集众妙，点缀出群有。覆藏失垢污，摧压见节守。岁华乃尔清，夜色不得黝。僮奴掖醉归，迹足没已厚。人生几两屐，素发一搔首。
与琏市巡检杨德新
作者：黄玠
朝代：元

觟䚦徒有角，用鸷不如鹗。麒麟岂无趾，走险不如猎。看君好眉宇，兰台瑩而博。子云识奇字，安能效巡捉。盗律如牛毛，民风日偷薄。弯弓欲谁拟，聊复动鸣？。烟疏榆柳村，水深萑蒲泽。代者久不来，淹留竟何乐。
与琏市巡检杨德新
作者：黄玠
朝代：元
体裁：古风

觟䚦徒有角，用鸷不如鹗。麒麟岂无趾，走险不如猎。看君好眉宇，兰台莹而博。子云识奇字，安能效巡捉。盗律如牛毛，民风日偷薄。弯弓欲谁拟，聊复动鸣�。烟疏榆柳村，水深萑蒲泽。代者久不来，淹留竟何乐。
与衍上人道原
作者：黄玠
朝代：元

树本连百围，萝蔓丝成结。回川缭崇构，栾栌隐深樾。湍驶泉响急，径险石色滑。可容许询辈，清心共禅悦。
与贺九成知事
作者：黄玠
朝代：元
体裁：七言律诗

风流江左人何似，犹有清狂贺季真。早乞鉴湖为道士，肯呼太白作仙人。珠帘远对鸥边雨，玉麈高吟马上春。最想若耶溪水绿，几时同戴小乌巾。
与赵都事初心
作者：黄玠
朝代：元

白日照素商，朱草合秋朔。参旗久未起，举头见晨角。南中有佳士，风度甚高邈。愿生双羽翰，旦莫往数数。
与陈众仲提举
作者：黄玠
朝代：元

吾闻泉南山水远更奇，三苏不得专蛾眉。天海云风发胸臆，波涛万丈倾雄辞。越从江汉下南纪，却入箕尾乘东维。十年依光日月角，一官遂作文章师。平生学问龟五总，小叩大撞无不知。东海书生双井客，思见君子瞻光仪。君不闻龙泉干将自神物，铁花生涩埋尘黳。宁无华山赤土为我发光彩，一使变化凌空飞。
与韩介石闻人梅涧游黄龙洞
作者：黄玠
朝代：元

龙君所幽潜，嵌空若眢井。投石风转雷，股栗怯深迥。僮奴夸捷走，啸呼已绝顶。升高只自危，聊复罢吾兴。
与韩仲实九日登涵山有怀韩伯清
作者：黄玠
朝代：元

凉气薄莫商，时菊委多露。兹辰足相娱，舟楫旋且具。往日岂复来，新人已如故。百年几两屐，更踏涵山去。穿空上危级，身高鸟飞处。江天入遐眺，暝色起烟树。始昏见横参，岁与秋俱暮。君子殊未来，役车在中路。
与黄南窗陈直卿吴江长桥晚望
作者：黄玠
朝代：元

倚阑枫落吴江暮，地坼天倾百川注。飞梁千尺虹影垂，人生南北多岐路。古来吴越争为家，句践未足轻夫差。鸟喙不可同富贵，范蠡亦乘浮海槎。五湖水落三江口，西施却入鸱夷手。我有此志非此时，且对长桥一杯酒。始疑苍龙蜕脊骨，三十六鳞次第脱，渴欲饮川川不竭。又似明月相离连，上弦下弦空影圆，行舟如梭月心穿。雄藩千翼来飞汎，日看水兵教水战。能诗忽忆谢玄晖，解道澄江净如练。
东斋似沈德方德中
作者：黄玠
朝代：元

日出东斋明，扶桑弄朝暾。皓皓曙色起，湛湛夜气存。倦客双远游，蹀足来清门。徘徊恋光影，妙契可忘言。
书画舫（濮阳吴孟思篆颜，杨廉夫为记）
作者：黄玠
朝代：元

扣舷击节起歌呜，一榻横舟小结庐。篆籀古文三代上，丹青妙手六朝初。虹光贯月夜将半，江影涵秋凉有余。零落宣和旧时谱，无情汴水正愁予。
书画舫（濮阳吴孟思篆颜，杨廉夫为记）·其一
作者：黄玠
朝代：元

扣舷击节起歌呜，一榻横舟小结庐。篆籀古文三代上，丹青妙手六朝初。
书画舫（濮阳吴孟思篆颜，杨廉夫为记）·其二
作者：黄玠
朝代：元

虹光贯月夜将半，江影涵秋凉有余。零落宣和旧时谱，无情汴水正愁予。
五仄体思卫立礼作
作者：黄玠
朝代：元

我友卫伯子，履道坦若砥。瞪目视薄俗，足不涉市里。客至设雅饮，屡屡不可已。重尔意爱笃，使我独仰止。梦寐若有觌，寤叹隔远水。落月照屋梠，睟面玉色起。
介石遗余翁鞋歌以为谢
作者：黄玠
朝代：元

衰年足趺冷，火缶不少离。投我双青鞋，针迹匀且致。跫然试幽步，蹈履必雅地。出户复入门，徘徊感嘉遗。将非尚方舄，飘飘有仙气。岁晚动行色，远道随所至。南北岐路多，邅回来不易。庶将黄石书，报君圮上意。
仲珍弟阻冰谢庄
作者：黄玠
朝代：元

河水夜合冻冷生，行人欲往急打冰。冰坚如石不可动，威棱崭露声硁硁。船头黄帽且勿怒，速来吹火煨馀罂。前川咫尺论万里，念尔翾飞双脊令。后庚三日日在癸，水德不竞木始萌。当有好风自东来，一夕为我□□□。
伤春曲
作者：黄玠
朝代：元

鸳鸯湖边花满蹊，鸳鸯湖外草萋萋。春风醉人骄马嘶，玉花连钱锦障泥。绣罗为襦金络缇，鲜卑小带镂文犀。哀哉王孙归路迷，红娃翠压愁空闺。昔时歌莺今不啼，杨花堕泪章台西。
伯清兄弟在者三人次仲实又次季博有练溪别业连云庄弗肯分异户门应酬衣食用费宾客燕会岁一人递收其田租以掌之为计帐以相交付同堂异室内外无间言于兹有年矣是亦保家之善道也不然则力分而用广日且不给况能久而弗坠哉是宜诗伯清即韩分石
作者：黄玠
朝代：元

会稽公子谁与俦，埙篪并和声相求。户门多事须应酬，茧丝谷粟岁递收。公尔忘私无怨尤，娣娣姒姒俱淑柔。醪醴洁治蘋藻羞，岁时祭飨礼数优。譬如风波同一舟，戚则共戚休亦休。彼哉何人此弗犹，兄弟生分如死雠。上健下险森戈矛，黄金用尽身为囚。令我感叹泪欲流，人无远虑多近忧。
伯衡北上余在琏市作此诗以送之不及
作者：黄玠
朝代：元

姨氏之子平生亲，忆昨书来道相别。青徐大小郡邑残，却走梁园向京阙。五河高原车斗风，鲁缟齐纨吹欲裂。读书岂是为一官，倒著狐裘拥飞雪。重游都市十年馀，须得青袍慰华发。日近蓬莱云气佳，冰解滹沱水声活。羊酪甘肥马酒醲，土锉无烟石煤热。金错披囊罄一欢，橐笔縢觚待明发。便令南斗避文星，归插宫花醉吴月。
似海云使君
作者：黄玠
朝代：元

佳云满蓬莱，常具五彩色。溟涬一气浮，空濛万川积。合散自有时，变化忽无迹。念彼霖雨功，宜使蛟龙得。
似胡伯可
作者：黄玠
朝代：元

人生百年如置棋，东西南北何多岐。白云自是山中物，风雨一出归无期。我居鸳湖上，子在龙江湄。能无咫尺书，慰此深相思。长干缘河小于带，积水满地天光垂。沧波老树沉欲没，荒郊冷落如秋时。小家流逃大屋走，五种不入民情悲。思君不见心欲折，背人白鹭双飞飞。
余游暨阳访道士吴清逸见大龟如车轮五尾色苍黑类古铜蹒跚而行特特有声因为之赋
作者：黄玠
朝代：元

惟尔大宝元龟，集虚洞玄。吐纳精气，介虫之仙。衡曳五尾，蹒跚而前。皮肌鳞鳞，支节连蜷。若倾耳以屡听，闻足音之跫然。不用世以蕲求，固有觌于几先。其德孔明，其心善渊。形质已异，而神独全。尔不自衒，人其舍旃。持以为圣人寿，如其年如其年。
余自辛亥岁馆于魏塘吴氏时义士静心先生方无恙长子彦良应门于家次子景良输力于时皆一时伟人季子季良为赘婿于外与余尤相友善岁壬申景良卒于官所归葬胥山诸孙各求分异学遂废而余乃去矣顷者不逞之徒坏其守冢之庐季良之子璋闻于官罪人斯得众称之曰能故为是诗以勉之
作者：黄玠
朝代：元

天目诸峰来迤逦，又向钱唐渡江水。伏龙骪骳行地中，东尽由拳还崛起。想见昔日遭秦驱，太古风雷入鞭箠。山君据地不肯前，至今乱石犹西指。下有石龟形质具，蹂躏良田捷于鬼。伍员挥剑迹尚存，缺齾不完神乃死。当时结友番禺君，别墅园池此经始。朝阳亭上醉春风，谢安曾爱东山妓。回首光阴二十年，往事浑非山尚是。叹息佳人曹子丹，翁仲无言荆棘里。摇铃鼓哨旁若无，乡里小儿何敢尔。脊令脊令飞且鸣，能事多惭伯颙氏。
俞子昭山月轩
作者：黄玠
朝代：元

山月出未高，烂如大银槃。及其当天中，小于冰一丸。我将问郁仪，青冥风露寒。远近且莫解，况尔阙与抟。兹轩特可喜，倚阑终日看。常疑猛虎啸，惊起女乘鸾。
俞子照渔溪隐居
作者：黄玠
朝代：元
体裁：七言律诗

远结郊居带水流，满川云日弄渔舟。鲂鱼何事歌赪尾，鸥鸟多情笑白头。拔足风尘双蜡屐，全身天地一羊裘。武陵亦是人间世，只见桃花不见愁。
僧溥雨？赞
作者：黄玠
朝代：元

充然其气之濡也，凝然其形之臞也。缤缤乎其雨华也，矻矻乎其？居也。遍满六虚不离一区，非有而有非无而无。卓卓乎，西方圣人之徒欤。
僧溥雨�赞
作者：黄玠
朝代：元
体裁：古风

充然其气之濡也，凝然其形之臞也。缤缤乎其雨华也，矻矻乎其�居也。遍满六虚不离一区，非有而有非无而无。卓卓乎，西方圣人之徒欤。
僮奴山中归
作者：黄玠
朝代：元

僮奴山中归，为言山上松。昔日摇鼠尾，于今如稚龙。结根依崇阿，秀色排霜风。可待生茯苓，持以寿吾翁。
儿曾举酒为余寿冰以喜之
作者：黄玠
朝代：元

我生之初日龙？，我生之后在鹑咮。大郎善事心弗渝，为爷举酒称翁寿。翁颜有喜儿亦欢，花插双髦舞斑袖。六彝共是宗庙器，宁我此郎非虎蜼。百年门户乔木残，本根正赖枝叶茂。我今得尔我心安，愿尔有儿昌尔后。
儿曾举酒为余寿冰以喜之
作者：黄玠
朝代：元
体裁：古风

我生之初日龙�，我生之后在鹑咮。大郎善事心弗渝，为爷举酒称翁寿。翁颜有喜儿亦欢，花插双髦舞斑袖。六彝共是宗庙器，宁我此郎非虎蜼。百年门户乔木残，本根正赖枝叶茂。我今得尔我心安，愿尔有儿昌尔后。
写愁似胡伯亮
作者：黄玠
朝代：元

阳元外家儿，生世何酷似。两翁幸无虞，二母俱已矣。青云难与期，白日非可恃。动止见羁束，晨昏阙娱侍。鸣雨清夜长，野蔌剪畦翠。苦语出肺肝，屡饮成恶醉。兀兀鸡在栖，惴惴狐涉水。处身百不可，在世一何累。平生结发妻，疾势方未止。芝苓笼中物，倾倒已屡试。无宁作鳏夫，儿女欲何恃。哽咽不得言，残烛泫风泪。
写愁似胡伯亮·其一
作者：黄玠
朝代：元

阳元外家儿，生世何酷似。两翁幸无虞，二母俱已矣。青云难与期，白日非可恃。动止见羁束，晨昏阙娱侍。鸣雨清夜长，野蔌剪畦翠。苦语出肺肝，屡饮成恶醉。
写愁似胡伯亮·其二
作者：黄玠
朝代：元

兀兀鸡在栖，惴惴狐涉水。处身百不可，在世一何累。平生结发妻，疾势方未止。芝苓笼中物，倾倒已屡试。无宁作鳏夫，儿女欲何恃。哽咽不得言，残烛泫风泪。
农舍
作者：黄玠
朝代：元

农舍如鸡栖，稚子煦檐隙。陂田不作垄，野水深及壁。树老夕照黄，草枯寒烟白。鱼罛设处处，民有食菜色。
冬至日
作者：黄玠
朝代：元

大哉元气何冲融，周流六虚相始终。为阴为阳本非二，政在往来升降中。去年阳生阴已极，今年阴消阳复息。君子有道喜可知，手把梅花看三易。
冷泉亭呼猿
作者：黄玠
朝代：元

俯石瞰寒东，饮之不盈升。照影忽自笑，相看面如冰。摇摇松树枝，山猿呼欲应。渐老筋骨疲，爱尔解飞腾。
凤凰山
作者：黄玠
朝代：元

九山联延何郁苍，中有一山如凤凰。凤凰不来名独好，远势似欲高飞翔。梧桐有支竹有实，玉水侧出输天浆。饥食渴饮无不可，何独苦爱鸣朝阳。
刘子舆清啸轩
作者：黄玠
朝代：元

大哉扶舆，动应有机，律吕风云。黄钟之宫，发乎自然，为声气君。其在我人，呵嘘吸呼，节族以分。啸乎啸乎，何浊何清，惟心所存。力出尔手，以挤则危，以掖则安。气出尔口，以吹则寒，以喣则温。民各有趋，狂者如籍，壮者如琨。嗟我怀人，愤懑既舒，亦已忘言。冥玄洞虚，不可以名，以名斯轩。
别夹谷知事可与
作者：黄玠
朝代：元

我爱杨子江心百鍊镜，明于月，冷于水，揭之可以照天地。我爱丰城土中三尺剑，气如云，质如银，佩之可以服鬼神。尚不如兰陵故人夹谷氏，大雅愔愔古君子。韬光自晦常有馀，藏锋不试终为美。眉间有色清而温，玉佩琼琚照秋水。我有朱弦白雪知者希。一曲遂为相识始。
刻木吏
作者：黄玠
朝代：元

刻木吏，望之如神复如鬼。昔日犹多市人儿，于今并及良家子。刀笔之铦，毒于蜂尾。恶木成阴，劲草风靡。谁其使之，民俗隳矣。众皆趋之，吾道微矣。
医士马德正此山中
作者：黄玠
朝代：元

乡里马少游，神仙葛稚川。结庐此山中，手披白云篇。药草满畦埒，松枝为屋椽。饥食夫容砂，渴饮枸杞泉。宁与尘事疏，勿贻俗子怜。借问此何山，但笑终不言。
升平曲濮乐閒赏灯席上作
作者：黄玠
朝代：元

歌升平，尔田多稼我庾盈。姑苏台边灯作市，拦街小儿拜参星。冰蚕作茧大如瓮，火鼠摛毫白成雪。鲛人试手织轻绡，结束琉璃万明月。月中五色花满围，交光相罗宝纹□。□奴然炬夜不瞑，吹霞弄日摇春晖。华屋煌煌耀深迥，龙脑浮香留藻井。云母屏开火树花，水精帘泛金波影。主人置酒清若渑，桃花扇底来娇应。朝廷有道与民乐，制此一曲歌升平。
华亭教谕张伯元归钱塘
作者：黄玠
朝代：元

恻恻重恻恻，舟舵动行色。岁晚念尊亲，华亭有归客。琴清孤月白，酒尽众山碧。楼阁倚高寒，江空帆影侧。
南堂偶成似卫耕间先生
作者：黄玠
朝代：元

倚阑看池水，池水清若空。烟沉树色底，日行云影中。翾羽晞薄雾，游丝汎光风。跃鱼自幽潜，岂望能为龙。才劣不任官，力弱不任农。清世有华民，我辰非不逄。
即事
作者：黄玠
朝代：元

苍头小奚得马刍，黄吻稚儿看鱼罛。白发老人教农书，客来手把河洛书，话到混沌开天初。
去矣行
作者：黄玠
朝代：元

使我饮酒不如长鲸，使我食肉不如猛虎。昨夜雪深人未归，明日冰开客当去。念尔公家急急符，白水无边走何所。从闻海上有神仙，上界于今亦官府。君不见东墅老人粟万钟，金钥牙筹弃如土。秪有凄凉鬼绿珠，怨魂相从泣寒雨。
去马叹
作者：黄玠
朝代：元

玉花铁，四蹄如踣铁，青丝络头金觼舌。一朝名数在有司，官马人间不得骑，负我惠养犹婴儿。朔风萧梢催上道，江北早寒无宿草。苍头庐儿双泪垂，雕鞍锦韂当属谁。吾闻上厩天马十二闲，尔岂不得居其间。日食太仓一石粟，立仗不受鞭笞辱，虽我徒步心亦足。
参沙神歌
作者：黄玠
朝代：元

参沙之神铁作身，可以厌伏水怪降枫人。去年汉盐官，地坼灵海垠。龙鱼凭怒不可驯，潮汐奋决惊吾民。南垣秉钧吏，飞书报天子。有命恤民瘝，奇谋遂蜂起。君不见临皋间，剥山及骨赭以殷。山气靡靡去不还，山木惨惨愁无颜。吴船衔尾七百里，共输山石填海水。沙虚岸陨势莫支，虎落长筊非久计。愚公于今无子孙，操蛇之神聩不闻。徒知发鸠有鸟名精卫，衔冤蓄愤口欲弊。参沙神，嗟尔有力赑屃如庚辰，便当为我桎梏疏属安朱垠。海行故道从此始，民情快乐天心喜。大刻穹碑纪神美，亿万斯年永无圮。
双松图为程似道作
作者：黄玠
朝代：元

双松挺然，徂徕之巅。历冰霜而不凋，泽雨露而不妍。尔植尔茂，惟贞惟坚。用以为君子寿，如其年如其年。
古尊彝歌为濮乐閒作
作者：黄玠
朝代：元

神物可使厌百祥，左尊右彝相颉颃。云雷古篆为文章，饕餮异兽头角张。丹砂空青金玉相，星彩错落半赤苍。摩挲犹作黄流香，稽首再拜登斯堂。手援北斗酌桂浆，愿君饮此寿而康。千古既往万古长，于胥乐兮乐无央。
同深甫万户前科赏樱桃
作者：黄玠
朝代：元

将军黄金作佩符，霹雳古篆雕天书。上有赤赤三明珠，卧护千里坚无虞。重为王孙开酒壶，溪鲫银丝鲙新鱼。莼龟青小滑可呼，樱桃结子红珊瑚。吴姬能歌花不如，坐拥翠袖飞琼觚，人生百岁多欢娱。
听刘希孟琴
作者：黄玠
朝代：元

公子青藜客，寄怀在兹琴。歌吟杂操弄，将老嗜益深。愔愔古大雅，如玉复如金。下指舒以徐，三叹有遗音。虚堂初夜凉，相为洗烦心。小瓮酒可得，与君留月斟。
听周子固琴
作者：黄玠
朝代：元

周郎妙音解，矑子光射人。山水有雅曲，徽音得其真。神閒应接暇，气和节调匀。鱼鸟亦飞跃，云风忽轮囷。令我不能去，永怀愿相亲。
吴中汤孟实余闻之衍师道原同居七世矣能率正其家人庭无间言室无私藏诸舍少有不律辄晨起盛服至其寝门引咎自责必改而后止天子赐复以表孝义之门馆阁名臣皆为诗歌美之余虽未见君子中心藏之矣遂为之诗所谓不必寄元也
作者：黄玠
朝代：元

麋鹿尚群聚，鸾凤自孤鶱。请书汤氏事，愿使薄俗敦。其人字君实，其貌肃且温。推孝达本始，同居及诸孙。聚食近千指，何曾异一门。弟兄尽廉士，娣姒多淑媛。室中无私藏，堂上绝忤言。卖药隐东市，共知齿德尊。佳气日充闾，五云郁屯屯。九天降雨露，自叶将流根。赐复以终世，举家蒙厚恩。
吴仲圭画松
作者：黄玠
朝代：元

以尔为楹，其直不可以中绳。以尔为梠，其曲不可以中矩。一丘一壑，多历年所。白摧朽骨，太阴雷雨。
吴兴杂咏十六首 其一 石林精舍
作者：黄玠
朝代：元

精舍青山曲，石林云气寒。夔龙方满朝，谁不爱王官。归人独有见，聊复此盘桓。
吴兴杂咏十六首 其七 浮玉山
作者：黄玠
朝代：元

渺渺碧浪湖，中有浮玉山。相期采兰若，佳人殊未閒。舟楫忽已晚，乘风聊独还。
吴兴杂咏十六首 其三 何楷读书堂
作者：黄玠
朝代：元

昔贤读书处，今为梵王宫。世事有翻覆，人境谁能同。唯应姓何氏，与山相始终。
吴兴杂咏十六首 其九 墨妙亭
作者：黄玠
朝代：元

古来贵书迹，莫如淳化年。千金购遗帖，墨妙生姿妍。谁其作亭子，宋人苏谪仙。
吴兴杂咏十六首 其二 佑圣宫白玉蟾壁上留题
作者：黄玠
朝代：元

仙人白玉蟾，题诗留素壁。笔势来翩翩，矆睒不可测。将飞蛟龙影，或是风雨迹。
吴兴杂咏十六首 其五 碧澜堂
作者：黄玠
朝代：元

碧澜堂下水，浪波何沄沄。远愧六客词，有感在斯文。回舟唱歌去，弄影前溪云。
吴兴杂咏十六首 其八 颜鲁公祠
作者：黄玠
朝代：元

恭惟颜太师，名节天下无。身首可异处，贞心终不渝。客来拜祠下，岂爱干禄书。
吴兴杂咏十六首 其六 白蘋亭
作者：黄玠
朝代：元

城郭俯寒碧，水木摇青华。双双翡翠羽，低拂白蘋花。如何杨刺史，不向此为家。
吴兴杂咏十六首 其十 清风楼
作者：黄玠
朝代：元

褰裳涉危楼，倚槛对雄州。山横太湖口，溪出少城头。阑干十二曲，清风如凉秋。
吴兴杂咏十六首 其十一 碧岩
作者：黄玠
朝代：元

携酒上碧岩，挈壶松下饮。凭高数千尺，云水白淰淰。六月生夜寒，山眠不成寝。
吴兴杂咏十六首 其十三 白鹤庙
作者：黄玠
朝代：元

越俗好巫鬼，白鹤乃有神。庙享非一朝，山木已千春。客行亦少憩，焉知伪与真。
吴兴杂咏十六首 其十二 蜚英塔
作者：黄玠
朝代：元

孤塔倚晴霄，下瞰万顷陂。升高欲望远，未至足已疲。怀哉尚方舄，双凫正齐飞。
吴兴杂咏十六首 其十五 顾渚茶
作者：黄玠
朝代：元

夫槩名王渚，西山紫笋茶。水硙生绿尘，小角装金花。尽从天使去，供奉内人家。
吴兴杂咏十六首 其十六 栖贤里
作者：黄玠
朝代：元

客来栖贤里，愿斸栖贤地。秋来多晚菘，脆美敌群饩。聊将遗子孙，庶能知此味。
吴兴杂咏十六首 其十四 黄龙洞
作者：黄玠
朝代：元

旱日赤如火，黄龙呼不应。摇石动云气，听松作雨声。怅望但空归，何以慰深情。
吴兴杂咏十六首 其四 污樽亭
作者：黄玠
朝代：元

污樽几千载，长在岘山硕。何必有杯勺，聊为饮一杯。落叶堕西风，奈此天地秋。
吴兴杂咏十六首·石林精舍
作者：黄玠
朝代：元

精舍青山曲，石林云气寒。夔龙方满朝，谁不爱王官。归人独有见，聊复此盘桓。仙人白玉蟾，题诗留素壁。笔势来翩翩，矆睒不可测。将飞蛟龙影，或是风雨迹。昔贤读书处，今为梵王宫。世事有翻覆，人境谁能同。唯应姓何氏，与山相始终。污樽几千载，长在岘山硕。何必有杯勺，聊为饮一杯。落叶堕西风，奈此天地秋。碧澜堂下水，浪波何沄沄。远愧六客词，有感在斯文。回舟唱歌去，弄影前溪云。城郭俯寒碧，水木摇青华。双双翡翠羽，低拂白蘋花。如何杨刺史，不向此为家。渺渺碧浪湖，中有浮玉山。相期采兰若，佳人殊未閒。舟楫忽已晚，乘风聊独还。恭惟颜太师，名节天下无。身首可异处，贞心终不渝。客来拜祠下，岂爱干禄书。古来贵书迹，莫如淳化年。千金购遗帖，墨妙生姿妍。谁其作亭子，宋人苏谪仙。褰裳涉危楼，倚槛对雄州。山横太湖口，溪出少城头。阑干十二曲，清风如凉秋。携酒上碧岩，挈壶松下饮。凭高数千尺，云水白淰淰。六月生夜寒，山眠不成寝。孤塔倚晴霄，下瞰万顷陂。升高欲望远，未至足已疲。怀哉尚方舄，双凫正齐飞。越俗好巫鬼，白鹤乃有神。庙享非一朝，山木已千春。客行亦少憩，焉知伪与真。旱日赤如火，黄龙呼不应。摇石动云气，听松作雨声。怅望但空归，何以慰深情。夫槩名王渚，西山紫笋茶。水硙生绿尘，小角装金花。尽从天使去，供奉内人家。客来栖贤里，愿斸栖贤地。秋来多晚菘，脆美敌群饩。聊将遗子孙，庶能知此味。
吴友之得男
作者：黄玠
朝代：元

醴泉非无源，芝草非无根。乃翁树阴德，令子生高门。汝今为人父，汝亦有父存。汝能念汝父，汝子复汝孙。
吴景良农庆堂诗
作者：黄玠
朝代：元

维扬禹疆，厥壤维沃。尔服尔耕，贻我嘉谷。翼翼冷风，自南自东。侯顺侯？，岁聿屡丰。有稻有稌，有？有穱。我庾既崇，如山斯岳。先民是遗，匪予是能。擪籥吹诗，用荐厥声。厥声洋洋，式歌且咏。锡庆自农，畴敢弗敬。
吴景良农庆堂诗
作者：黄玠
朝代：元
体裁：四言诗

维扬禹疆，厥壤维沃。尔服尔耕，贻我嘉谷。翼翼冷风，自南自东。侯顺侯�，岁聿屡丰。有稻有稌，有�有穱。我庾既崇，如山斯岳。先民是遗，匪予是能。擪籥吹诗，用荐厥声。厥声洋洋，式歌且咏。锡庆自农，畴敢弗敬。
吴莹之小像
作者：黄玠
朝代：元
体裁：古风

骨虽清而不枯，貌虽丰而不腴。有田与庐，诵诗读书，恂恂乎美且都。
呈余峻山
作者：黄玠
朝代：元

先生中朝彦，早逄圣明君。井络降英气，奎光动星文。束晢诗四言，蔡邕书八分。多士起瞻慕，诸生赖濡薰。鄙也少庸劣，力学终无闻。意谓经品题，欲超凡马群。师道吾岂敢，屡染成緅纁。厚德何以报，寸心中沄沄。
哭彦实叔祖
作者：黄玠
朝代：元

恭惟曾祖君，三子各才谞。伯仲既蚤亡，宗事叔是怗。当时师道尊，户外列宾屦。诸生尽显庸，夫子但环堵。几年充赋归，风雨西陵渡。捷音久不闻，乃今得哀讣。惊怛五内伤，苦泪堕如雨。偭思童丱初，侍母拜膝下。今兹三十年，吾亦丧吾母。本支百世亲，不绝仅如缕。恸哭复奚言，哀哉绳祖武。
哲妇叹
作者：黄玠
朝代：元

人家生女不必能，哲妇多事丑妇贞。美笑已足倾人城，况复恨怒生五兵。阳德不竞阴始凝，履霜之渐为坚冰。天下男子唯刘伶，彼形甚醉心独醒，妇言虽善亦不听。
四时木犀歌
作者：黄玠
朝代：元

山有木兮木有犀，其花长秋何皑皑。灵芝三秀书上瑞，曾不及尔常芬菲。初疑师文叩弦发清商，无射应律变四时。又疑女夷司花窃天和，使尔枝格生妩媚。物生根拨真自异，天情岂得为尔私。蟾宫别种万万古，不与草木同凋萎。安得灵风锵然驾鸾翼，与尔上结青云知。
四时词二首 其一 春
作者：黄玠
朝代：元
体裁：七言绝句

酒醒帘外日三竿，陌上晴泥苦未乾。人在花深闻笑语，黄金小碾试龙团。
四时词二首 其二 夏
作者：黄玠
朝代：元
体裁：七言绝句

水碧湘筠浪织成，粉蓝轻縠小惟屏。侍儿生怪风吹梦，故傍床头落剪声。
堂堂歌
作者：黄玠
朝代：元

君不见车如流水马如龙，大道长驱耳生风。床头黄金借颜色，快意正在一日中。又不见车如鸡栖马如狗，侧足旁趋面生垢。投人不遇刺欲漫，失意宁论百年后。凫胫自短鹤自长，颠倒万事未可量。西来江水东流去，白日竟是为谁忙。且当开尊酌美酒，起舞顿足歌堂堂。
壶中一字至十字
作者：黄玠
朝代：元

翁。壶中。无不容。天地鸿濛。其乐也融融。一室烧丹灶红。见松下青衣羽童。是何年竹枝化为龙。碧桃花下无日不春风。我欲访山阴旧隐与参同。
夏日泛舟
作者：黄玠
朝代：元

江边青蘋风欲秋，江上白云如水流。人间炎热不可处，驾言出游写我忧。乌匼小巾一角垫，黄葛短袂凉飕飕。白鸥飞来复飞去，卧听横竹商声讴。
多雨
作者：黄玠
朝代：元

多雨问庚日，推窗看卯云。积水连巨涨，沉烟翳初昕。荷锄虽无力，亦知农事勤。高居但坐嚼，宁不愧盘飧。
大人生日
作者：黄玠
朝代：元

惟我文洁公，起家二千石。至今江左士，犹能诵遗德。及余父祖孙，四世嗣宗嫡。生为贫所驱，束书常旅食。近闻甬上州，地有十亩宅。庶几莳松菊，晚节奉娱适。大人心坦夷，善行久已积。眉寿定可期，我辰在箕翼。
大宅行
作者：黄玠
朝代：元

大宅何渠渠，昔时良宴同。当户垂碧柳，夹道种青桐。层轩不见日，高台还避风。鸳鸯啑华沼，鹦鹉语雕笼。伤心玉壶缺，过眼金谷空。蘼芜怨春绿，舜华悲夕红。衰草卧僵石，寒雨泣故丛。人生意气得，惆怅难再逄。
大雪有怀北中亲友
作者：黄玠
朝代：元

南州三日雪，堕地为坚冰。念我骨肉亲，束书向幽并。马寒车折轴，岁晚不得宁。仰观浮云驰，缅焉寄深情。
天星湖上歌似吴泰然
作者：黄玠
朝代：元

秀州孤城悬斗口，中有湖水藏天星。龙飞已去迹犹在，灵宫故是白玉京。题诗欲寄羡门子，问讯或过茅初成。交梨火枣如可得，与尔相见夫容城。
奉呈乙十一叔父
作者：黄玠
朝代：元

肮脏复肮脏，零露沾草莽。亲癠当此时，愤惋恒独想。孤丧寄旅榇，未知所归往。匪人神曷依，闇室有灵响。诸从与父同，重我心郁怏。五茸阻长谷，寒水白漭漭。疾忧迫衰暮，贫辛似畴曩。夫岂无他人，相依在宗党。
寄介石索寒菊
作者：黄玠
朝代：元

时菊晚逾好，金彩照微霜。庶尔同岁寒，解后不得将。寤寐忽有觌，道人冠帻黄。入梦还出梦，顾影但空房。天地生万物，淹速自其常。甘苦亦随化，乐彼未渠央。
寄吴季良
作者：黄玠
朝代：元

兰有馥兮，芷有芳。我怀伊人兮，惟吴之良。文武之道兮，一弛一张。力有所俟兮，用有所藏。机不可以豫谋兮，变不可以豫量。庶君子之明亮兮，感余心兮伥伥。
寄呈揭曼硕
作者：黄玠
朝代：元

古人不可见，即欲见今人。兰桂各异物，臭味自相亲。峨峨白玉堂，遥遥紫宫邻。风云集群彦，四海望光尘。客星入牛斗，剑气横秋旻。能无一日雅，慰我暮江滨。
寄呈虞伯生学士
作者：黄玠
朝代：元

今代虞夫子，自是瀛洲仙。抚编诵奇文，西顾心如悬。我昔曾大父，盖尝治临川。手泽幸尚存，桐宫几百年。前贤不自誉，所望在后贤。褒嘉作美语，声光同烂然。寸心此区区，去雁春风前。白云不可寄，但有白云篇。
寄张元明时为常州务官
作者：黄玠
朝代：元

踆乌西飞碧云夕，寒蛩乱啼霜月白。青山尽处是姑苏，毗陵更在姑苏北。故人一别音问疏，两愁无语心相忆。三年市租输大府，能不重费微官力。我方寄迹湖泖间，终岁不逢骑马客。昔时梅花今又开，时独看花见颜色。
寄李坦之
作者：黄玠
朝代：元

神仙中人不可招，薄言思之我心劳。霞裾远曳风飘飘，照影独立江之皋。岂无囊中金错刀，安得携手与游遨。玉雁银筝紫□□，吴娃双歌送春醪。大江东流日滔滔，江上春风吹碧桃，花飞万点正魂销。
寄胡伯衡
作者：黄玠
朝代：元

阳元外家儿，衡也独尔雅。昔同丱角游，今各为老者。蹉跎江海上，䟤跋风尘下。馀生复几时，短发不盈把。久思比园庐，犹将弄杯斝。饥鸿远相呼，积雪遍中野。
寄胡伯衡兼呈叔父元理元美二首
作者：黄玠
朝代：元

忆昔少年日，慷慨赋远游。晨起揽白须，始知天地秋。寒云去雁断，落木穷猿愁。亲故各异方，谁当慰淹留。此邦非吾土，怅望登兹楼。长歌动幽愤，汗漫不可收。阳鸟尚谋食，候虫犹念衣。口体见驱迫，使我远别离。历历路半千，迢迢江两涯。悠悠去乡邑，往往见絷縻。年衰酒况恶，引饮不满卮。形影相嘅惜，恐为时所悲。弁山非故山，怆然寄幽期。馀生苟木陨，犹及尔东归。
寄胡伯衡兼呈叔父元理元美二首·其一
作者：黄玠
朝代：元

忆昔少年日，慷慨赋远游。晨起揽白须，始知天地秋。寒云去雁断，落木穷猿愁。亲故各异方，谁当慰淹留。此邦非吾土，怅望登兹楼。长歌动幽愤，汗漫不可收。
寄胡伯衡兼呈叔父元理元美二首·其二
作者：黄玠
朝代：元

阳鸟尚谋食，候虫犹念衣。口体见驱迫，使我远别离。历历路半千，迢迢江两涯。悠悠去乡邑，往往见絷縻。年衰酒况恶，引饮不满卮。形影相嘅惜，恐为时所悲。弁山非故山，怆然寄幽期。馀生苟木陨，犹及尔东归。
寄衍上人索画兰
作者：黄玠
朝代：元

薄言采兰蘤，兰叶□□□。□□□人远，僻处荒山原。崇炫非素心，澹泊性所存。亦同桃李春，不同桃李繁。众芳非不佳，蕙茝尤楚楚。亦荷雨露私，如何在榛莽。庶将展微劳，揽置群玉府。时我方未遑，临风独延伫。渔子荡两桨，来从湘水滨。手抱青兰枝，言报山中春。问我日日醉，恐贻楚叟嗔。独醒不在酒，举手谢野人。日出跻北林，日入下西澨。幽芳隔远水，水寒不可厉。归来看画图，潇洒美风制。万事何必真，聊与尔同世。
寄衍上人索画兰·其一
作者：黄玠
朝代：元

薄言采兰蘤，兰叶□□□。□□□人远，僻处荒山原。崇炫非素心，澹泊性所存。亦同桃李春，不同桃李繁。
寄衍上人索画兰·其三
作者：黄玠
朝代：元

渔子荡两桨，来从湘水滨。手抱青兰枝，言报山中春。问我日日醉，恐贻楚叟嗔。独醒不在酒，举手谢野人。
寄衍上人索画兰·其二
作者：黄玠
朝代：元

众芳非不佳，蕙茝尤楚楚。亦荷雨露私，如何在榛莽。庶将展微劳，揽置群玉府。时我方未遑，临风独延伫。
寄衍上人索画兰·其四
作者：黄玠
朝代：元

日出跻北林，日入下西澨。幽芳隔远水，水寒不可厉。归来看画图，潇洒美风制。万事何必真，聊与尔同世。
寄钱竹深
作者：黄玠
朝代：元

西方美人隔秋水，优昙花开白云里。白云无事长悠悠，美人不来我心忧。金井银床露如沐，玉琴夜罢相思曲。麝煤鼠尾生暗香，吴笺染恨春波绿。织乌西飞何日还，赪桐始花亦已残。人生有情歌欲绝，明朝览镜凋朱颜。
寄陈守中
作者：黄玠
朝代：元

刁刁霜下枝，燮燮风中叶。迢迢良夜深，恍恍佳梦接。雅怀东里君，清心进玄业。楼居似仙人，逍遥远嚣杂。天辰不可攀，海水不可涉。吾独走尘间，风雨书一箧。手把昌阳根，谁能便衰飒。湘也几日来，看花引杯榼。
寒夜
作者：黄玠
朝代：元

寥寥遥夜清，霍霍流景急。馀生若断绪，棼糺不可缉。屋高寒影孤，窗虚雨声集。僮奴懒欲休，独背残灯立。
寿张南石宣慰
作者：黄玠
朝代：元

留侯自人杰，功名聊复尔。既见黄石公，更从赤松子。神仙好楼居，逍遥远尘滓。囊中餐玉法，于今几刀匕。碧桃三月花，照影瑶池水。阿母紫霞杯，睟面红光起。西山青鸟使，书来道蕃祉。宜尔寿千春，朱颜常韡韡。
将进酒
作者：黄玠
朝代：元

君不见玉台明月镜，朝朝拂拭生光辉。上有双飞金鹊影，识我少年红泽时。山中小草无远志，流景歘忽如猋驰。向来鬒发似鸦羽，此日春蚕吐白丝。所以花前月下一壶酒，古人痛饮无复疑。
山居回文
作者：黄玠
朝代：元
体裁：七言律诗

萋萋草带书窗碧，瘦竹轻藤引客看。栖鹤伴霞归岫晚，断云拖雨过江寒。畦分暗水池亭小，石带幽光野馆残。西崦松林通境窈，共君邀月对琴弹。
山水小景四幅
作者：黄玠
朝代：元

江有水兮水有波，龙鱼帖息兮风日美和。望青山兮如眉而蛾，抚佳木兮以婆娑。山出云兮不为霖雨，江有木兮不任楣柱。朝余东冈兮莫余南浦，时乎时兮奈何汝。洞庭波兮山崨嶪，川可济兮不可涉。木兰为舟兮桂楫，渺余怀兮风一叶。山之凹兮水之汇，沙棱棱兮石礌礌。有美一人兮如彼兰茝，思之不来兮使我心痗。
山水小景四幅·其一
作者：黄玠
朝代：元

江有水兮水有波，龙鱼帖息兮风日美和。望青山兮如眉而蛾，抚佳木兮以婆娑。
山水小景四幅·其三
作者：黄玠
朝代：元

洞庭波兮山崨嶪，川可济兮不可涉。木兰为舟兮桂楫，渺余怀兮风一叶。
山水小景四幅·其二
作者：黄玠
朝代：元

山出云兮不为霖雨，江有木兮不任楣柱。朝余东冈兮莫余南浦，时乎时兮奈何汝。
山水小景四幅·其四
作者：黄玠
朝代：元

山之凹兮水之汇，沙棱棱兮石礌礌。有美一人兮如彼兰茝，思之不来兮使我心痗。
岁晚思亲
作者：黄玠
朝代：元

寒冰凄然岁欲徂，我独何为水中居。双目鳏鳏如钥鱼，长夜思家梦亦无。大人耄矣日几馀，筇竹小杖不肯扶。恒恐平地生忧虞，愿为飞梁跨连湖。来往并置捷走奴，五日一送甘旨厨，十日一报平安书。
庄仲文梅花兜
作者：黄玠
朝代：元

昔日梅花兜，今作梅花庄。儒有一亩宫，满屋梅花香。珠树动春色，玉林浮夜光。悠悠岁月晚，贸贸天雨霜。平生无俗情，结交多老苍。独有林君复，意思可相当。
庚辰四月廿日赴谢氏馆吴季良携酒为别
作者：黄玠
朝代：元

东里先生乌角巾，薄游吴中三十春。闻言不如祁孔宾，见道多惭程伯淳。强聒自谓愚而神，胶胶肫肫不可循。故交零落参与辰，独有一人长若新。鸒斯之党何频频，愿逢新人如故人。
弁山
作者：黄玠
朝代：元
体裁：七言绝句

黄龙洞口晚云收，白鹤庙前春水流。二百年来鲍君宅，看花看柳到溪头。
弟玮来奔父丧写忧四首
作者：黄玠
朝代：元

弟从江东来，沉痾仅能起。恸哭我先人，旅榇在千里。丧期岂无数，佣力方有俟。人命终若倚，吾衰复如此。堕泪下承睫，览镜拂铅水。昔者母教儿，过于我严君。至今清夜中，梦想见劳勤。深恩久未报，白发纷如耘。扬名不及显，痛恨思遗训。孝养岂有足，促促岁月驶。承欢顺颜色，万一有不至。靖言念前非，良悔亦已迟。更敢责后人，聊使后人知。去年被群偷，终岁不得宁。讫今觊小康，大忧重相仍。蒺藜不可据，荼蓼不可茹。兹事未易了，兴哀欲谁语。
弟玮来奔父丧写忧四首·其一
作者：黄玠
朝代：元

弟从江东来，沉痾仅能起。恸哭我先人，旅榇在千里。丧期岂无数，佣力方有俟。人命终若倚，吾衰复如此。堕泪下承睫，览镜拂铅水。
弟玮来奔父丧写忧四首·其三
作者：黄玠
朝代：元

孝养岂有足，促促岁月驶。承欢顺颜色，万一有不至。靖言念前非，良悔亦已迟。更敢责后人，聊使后人知。
弟玮来奔父丧写忧四首·其二
作者：黄玠
朝代：元

昔者母教儿，过于我严君。至今清夜中，梦想见劳勤。深恩久未报，白发纷如耘。扬名不及显，痛恨思遗训。
弟玮来奔父丧写忧四首·其四
作者：黄玠
朝代：元

去年被群偷，终岁不得宁。讫今觊小康，大忧重相仍。蒺藜不可据，荼蓼不可茹。兹事未易了，兴哀欲谁语。
张伯寿煮石窝清坐
作者：黄玠
朝代：元

客主心两忘，清坐对荒寂。吹火出青藜，拾薪煮白石。倚阑荷气凉，移床竹阴夕。素发共飘萧，风期似畴昔。
张如檴东斋雨诗并似其子翔南
作者：黄玠
朝代：元
体裁：古风

邀客坐清昼，两酌遂终夕。双壶交屡退，倾欢入中臆。捋须见诗班，举手问酒白。不有佳友朋，何以慰孤寂。
张子英闲止斋
作者：黄玠
朝代：元

筑室依甘泉，兰若满中沚。采掇子为谁，杂佩玉橤橤。拟步即市门，行行行且已。西山有爽气，朝来眉睫里。尘土一振衣，城郭清风起。馀习久未忘，篇帙故纷委。方床十尺舍，亦有乌皮几。弹琴碧云合，饮酒白日靡。时时盍朋簪，森然会群理。领悟不必多，凡百苟今是。潜也何人斯，良犹慕之耳。既醉旋复醒，逍遥尔闲止。
当湖早行
作者：黄玠
朝代：元

离离海气分，皛皛晨光发。舟楫远相呼，川途正纡折。翕目聊假寐，凉飙动毛发。客路绕天涯，人家在林樾。
彦明王先生为予言瞿慧夫且出示张伯雨李五峰所赠言为赋此诗
作者：黄玠
朝代：元
体裁：五言排律

闻说瞿文学，与交皆伟人。曹刘不可作，张李故相亲。已蜕尘中鞅，犹存席上珍。才名元振厉，诗语特清真。顾我生何晚，思君妙绝伦。平生五经笥，他日半通纶。小试衣冠掾，终期科第臣。芝兰居辄化，姜桂久逾辛。孟浩吟祗苦，虞翻相本屯。风云同律吕，时序异参辰。有恨月初夕，无言草自春。能忘正云晤，搔首暮江津。
忆昔行
作者：黄玠
朝代：元

忆昔侠家全盛日，江左数州无亚匹。黄金横带虎作符，尽斥民居为第室。长腰细米光照人，自给不求归老秩。舂陵石几汝州瓷，一席万钱犹俭率。是翁九十乃未殂，牙齿重生发如漆。已无馀福在人间，此理分明可谙悉。健鹘生雏尽攫拿，骄马作驹终覂逸。寄谢悠悠世上儿，过眼繁华如电失。
忆瑶山故人
作者：黄玠
朝代：元

瑶山一为别，悠悠三十年。至今清夜梦，犹在瑶山边。美人不可见，世故来萦缠。能无咫尺书，慰此心悁悁。
忠奴李善歌
作者：黄玠
朝代：元

古有富者家暴亡，众奴同谋杀其孤。一奴匿之负以走，财实累尔儿何辜。孲■虽小是奴主，簿书不敢欺豪铢。哺之朝夕乳湩流，不忍去手声呱呱。置儿床上拜床下，奴以死奉甘劳劬。天听不远事竟白，天子有命行赏诛。一奴宠荣众奴戮，却从主人归故庐。双乘青骢御史马，犹执旧礼谦若虚。寄谢悠悠天下士，未可容易轻人奴。
悲歌行
作者：黄玠
朝代：元

七月龙火正西流，卧看玉宇悬清秋。三辰旋转不得息，万事反覆良悠悠。川原尽为虎豹穴，风雨常隔凤麟洲。君不见愚夫凭河去不返，寡妻遗妾怨箜篌。
惜花
作者：黄玠
朝代：元

花开颜色好，花谢颜色衰。颜色不可久，惜花枝尔为。不如惜树木，树木多好枝。君看新雨馀，郁郁生华滋。
惠山纪游二首
作者：黄玠
朝代：元

跨马北郭门，寻僧南朝寺。青云珠树林，碧草金沙地。危径缘磥砢，寒泉写苍翠。星垂析木光，月堕方诸泪。含晖白日閒，动影清风起。解瓢贮冷冽，临流浣尘滓。九龙发灵渊，下作梁溪水。文采多清流，波澜有源委。我本乘兴来，岁事亦徂只。汲此山中绿，寄彼城居子。
惠山纪游二首·其一
作者：黄玠
朝代：元

跨马北郭门，寻僧南朝寺。青云珠树林，碧草金沙地。危径缘磥砢，寒泉写苍翠。星垂析木光，月堕方诸泪。含晖白日閒，动影清风起。解瓢贮冷冽，临流浣尘滓。
惠山纪游二首·其二
作者：黄玠
朝代：元

九龙发灵渊，下作梁溪水。文采多清流，波澜有源委。我本乘兴来，岁事亦徂只。汲此山中绿，寄彼城居子。
感事
作者：黄玠
朝代：元

堂堂美髯公，神姿凛如昨。多财竟何为，本支遂交恶。欲令弭纷争，此心甚精白。人其谓我何，我思逃鬼责。
感事
作者：黄玠
朝代：元

絺疵谏智伯，范增说项羽。岂不怀尽忠，所事非其主。明哲思保身，见几常远去。毋为守污辱，白骨怨黄土。
感兴
作者：黄玠
朝代：元

松柏非不凋，其凋异常木。故萚犹未黄，新荑生已绿。先生贫亦甚，饥吟撼空屋。衰谢分所甘，但使来者续。
感怀
作者：黄玠
朝代：元

百年如舜华，览之不盈把。胡为蜗角争，流血遍原野。不闻楚王孙，风雷生叱咤。哀哉帐中歌，美人双泣下。吟诗故不恶，饮酒亦大雅。得失可忘言，富贵天所假。
感怀
作者：黄玠
朝代：元

积阴不可扫，积懑不可道。君子所可道，小人以为嬲。世事终渺茫，物情慢衰老。归来日未昳，自去庭中草。仙人大还丹，可用更凡胎。举世不谓然，逝矣谁能哀。万事唯有醉，奴子抱琴来。十倍李供奉，一饮三千杯。矩步恒彳亍，捷走能千回。感彼元发化，聊复少衔杯。阴草夏即苑，阳花冬亦开。天序自有定，不是偶然来。有酒可用醑，无酒我当酤。天运岁益差，人事日不如。羽虫何多言，木叶已无数。凄其众草晚，乐与佳菊遇。物蠹岂有极，造物难为工。我将剔除之，刺芒铦若锋。小枝食已尽，大枝旋复空。虫多饱即死，花落为枯丛。盆中梅树子，为尔可怜生。寒泥不五斗，勿与大块争。移置池水头，照影池上冫。和冫嚼花蕊，天地无馀清。娼鸟不可驯，娼女不可亲。野性自难定，岂知爱其身。千金买少妾，属托在他人。譬如道旁花，竟是为谁春。驽马少良驹，淑媛多令子。大易重咸恒，关雎明谨始。橘树生南州，渡江即为枳。地气使之然，如何论天理。江左言风流，王谢为称首。谧既坐奸回，澹亦亏节守。清谈本废事，何物非刍狗。不忍书义熙，侃独有佳后。子云投阁生，绿珠坠楼死。事主心弗移，不若一婢子。哀哀莽大夫，千古秽青史。草元数万言，焉用识奇字。燔肉既不至，孔子辄去鲁。醴酒复不设，穆生亦辞楚。古人道义交，政在慎出处。寥哉圣贤心，夫岂餔啜故。花开君勿折，花谢君勿扫。扫花伤花心，折花畏花嫐。但令尊有酒，中怀得倾倒。从花自开谢，开好谢复好。上客有冯驩，故吏有任安。二子久已死，益见交道难。软语相媚悦，颠倒若转丸。孰云是可忍，怒发为冲冠。南州辫发儿，相从事觚椠。陈遵好尺牍，暇日聊口占。悠悠历岁年，寒暑若病痁。道德负初心，谁独受针砭。客有千金儿，过我十尺舍。狭隘不可留，飞丸出弹射。腰下雕玉螭，粹好绝衅罅。信美非所珍，聊足以相诧。朱弦有遗音，琅然动清泛。自喜若弗胜，入耳何沨沨。君子道吾常，哤俗多杂儳。但念赏人稀，不知听者厌。白日何瞢瞢，人中有枭獍。酖毒不可怀，犹将恣酣醟。司命主督察，雷公布天令。慎尔恐自戕，微我相诟病。儒有席上珍，把玩足无厌。梅花虽苦寒，其中自清赡。富贵如燎毛，炙手方炎炎。贪恋之谓何，仰天一长欠。昂然三尺松，种之五斗盎。俯身就嵌石，毛发如鬼状。虽蒙华屋居，故性终木强。谁当宣其郁，使彼得疏畅。久客念还家，还家复如客。行李未及安，期日相促迫。勿匆问衣襟，草草箧书册。终岁恒若斯，几何头不白。
感怀·其一
作者：黄玠
朝代：元

积阴不可扫，积懑不可道。君子所可道，小人以为嬲。世事终渺茫，物情慢衰老。归来日未昳，自去庭中草。
感怀·其七
作者：黄玠
朝代：元

娼鸟不可驯，娼女不可亲。野性自难定，岂知爱其身。千金买少妾，属托在他人。譬如道旁花，竟是为谁春。
感怀·其三
作者：黄玠
朝代：元

矩步恒彳亍，捷走能千回。感彼元发化，聊复少衔杯。阴草夏即苑，阳花冬亦开。天序自有定，不是偶然来。
感怀·其九
作者：黄玠
朝代：元

江左言风流，王谢为称首。谧既坐奸回，澹亦亏节守。清谈本废事，何物非刍狗。不忍书义熙，侃独有佳后。
感怀·其二
作者：黄玠
朝代：元

仙人大还丹，可用更凡胎。举世不谓然，逝矣谁能哀。万事唯有醉，奴子抱琴来。十倍李供奉，一饮三千杯。
感怀·其二十
作者：黄玠
朝代：元

久客念还家，还家复如客。行李未及安，期日相促迫。勿匆问衣襟，草草箧书册。终岁恒若斯，几何头不白。
感怀·其五
作者：黄玠
朝代：元

物蠹岂有极，造物难为工。我将剔除之，刺芒铦若锋。小枝食已尽，大枝旋复空。虫多饱即死，花落为枯丛。
感怀·其八
作者：黄玠
朝代：元

驽马少良驹，淑媛多令子。大易重咸恒，关雎明谨始。橘树生南州，渡江即为枳。地气使之然，如何论天理。
感怀·其六
作者：黄玠
朝代：元

盆中梅树子，为尔可怜生。寒泥不五斗，勿与大块争。移置池水头，照影池上冫。和冫嚼花蕊，天地无馀清。
感怀·其十
作者：黄玠
朝代：元

子云投阁生，绿珠坠楼死。事主心弗移，不若一婢子。哀哀莽大夫，千古秽青史。草元数万言，焉用识奇字。
感怀·其十一
作者：黄玠
朝代：元

燔肉既不至，孔子辄去鲁。醴酒复不设，穆生亦辞楚。古人道义交，政在慎出处。寥哉圣贤心，夫岂餔啜故。
感怀·其十七
作者：黄玠
朝代：元

白日何瞢瞢，人中有枭獍。酖毒不可怀，犹将恣酣醟。司命主督察，雷公布天令。慎尔恐自戕，微我相诟病。
感怀·其十三
作者：黄玠
朝代：元

上客有冯驩，故吏有任安。二子久已死，益见交道难。软语相媚悦，颠倒若转丸。孰云是可忍，怒发为冲冠。
感怀·其十九
作者：黄玠
朝代：元

昂然三尺松，种之五斗盎。俯身就嵌石，毛发如鬼状。虽蒙华屋居，故性终木强。谁当宣其郁，使彼得疏畅。
感怀·其十二
作者：黄玠
朝代：元

花开君勿折，花谢君勿扫。扫花伤花心，折花畏花嫐。但令尊有酒，中怀得倾倒。从花自开谢，开好谢复好。
感怀·其十五
作者：黄玠
朝代：元

客有千金儿，过我十尺舍。狭隘不可留，飞丸出弹射。腰下雕玉螭，粹好绝衅罅。信美非所珍，聊足以相诧。
感怀·其十八
作者：黄玠
朝代：元

儒有席上珍，把玩足无厌。梅花虽苦寒，其中自清赡。富贵如燎毛，炙手方炎炎。贪恋之谓何，仰天一长欠。
感怀·其十六
作者：黄玠
朝代：元

朱弦有遗音，琅然动清泛。自喜若弗胜，入耳何沨沨。君子道吾常，哤俗多杂儳。但念赏人稀，不知听者厌。
感怀·其十四
作者：黄玠
朝代：元

南州辫发儿，相从事觚椠。陈遵好尺牍，暇日聊口占。悠悠历岁年，寒暑若病痁。道德负初心，谁独受针砭。
感怀·其四
作者：黄玠
朝代：元

有酒可用醑，无酒我当酤。天运岁益差，人事日不如。羽虫何多言，木叶已无数。凄其众草晚，乐与佳菊遇。
慎勿买良田
作者：黄玠
朝代：元

慎勿买良田，良田有豺虎。豺虎不汝食，官司推剥汝。公廪多急输，里正遭箠楚。肉尽即见骨，家破无死所。茹蔊何必辛，茹荼何必苦。伤哉浙水民，困此一犁土。
拟古
作者：黄玠
朝代：元

龙马负灵图，八卦开人文。天运当寅中，民时方大昕。制字乃未多，所言为典坟。一往数千载，怀哉圣神君。翳林无阳土，暗谷多下泉。登山履众险，险尽见杪颠。人居物物中，物物能蔽天。将身出物表，万象始昭然。一气成岁功，孰为四分之。遂使春木荣，不知秋叶萎。天道自有初，物命亦有司。任运得吾性，无为无不为。天高九万里，疾若弩矢驰。白日犹在下，况尔众物为。翾羽刷俊彩，强欲凌空飞。去人苦不远，但使见者疑。
拟古·其一
作者：黄玠
朝代：元

龙马负灵图，八卦开人文。天运当寅中，民时方大昕。制字乃未多，所言为典坟。一往数千载，怀哉圣神君。
拟古·其三
作者：黄玠
朝代：元

一气成岁功，孰为四分之。遂使春木荣，不知秋叶萎。天道自有初，物命亦有司。任运得吾性，无为无不为。
拟古·其二
作者：黄玠
朝代：元

翳林无阳土，暗谷多下泉。登山履众险，险尽见杪颠。人居物物中，物物能蔽天。将身出物表，万象始昭然。
拟古·其四
作者：黄玠
朝代：元

天高九万里，疾若弩矢驰。白日犹在下，况尔众物为。翾羽刷俊彩，强欲凌空飞。去人苦不远，但使见者疑。
拟送张子长赴史馆
作者：黄玠
朝代：元

陈志称秽史，汉绪遂中绝。不如诵杜诗，忠槩何惯切。我将操玉斧，腾飞入明月。斮彼白兔毫，制为董狐笔。送子万里行，聊用资作述。大义或有乖，慎尔宁勿勿。
拟送曹世长之官柳州赌博寨
作者：黄玠
朝代：元

将军曹霸有令子，躯干魁梧如北人。辞亲再拜捧黄檄，去作柳州游徼臣。櫜鞬已乘官驿马，顿置仍给公厨珍。引弓之民百砦列，控扼峤海安朱垠。伏波故事亦久矣，岂有铜柱犹嶙峋。且当永念易播意，持酒一酹罗池神。孤云东北望新月，山川迢遥来苦辛。弹舌风雷语刺刺，索笑万里梅花春。桄榔大树粉作饵，椰子酒熟甘而醇。食膎每与华俗异，慎勿触手腥蛇鳞。爱君貌似娄师德，故是方口又博唇。古称容容多后福，唾面自乾可勿嗔。
故建昌州判岳德敏哀辞
作者：黄玠
朝代：元

眷碧山之幽栖兮，驾吾舟以遄迈。升其堂不见其人兮，抚遗孤以增慨。览芳岁其犹未艾兮，何佳木之先瘁。嗟浮生之翕忽兮，若奔马之历块。舍昭晰之茂旦兮，即永夕之昧昧。三星奄其西没兮，孤参横其谁待。怀馆谷于畴曩兮，辰历兹其三亥。感余情之不能忘兮，悼良会之莫再。吊明月于中扃兮，沥觞酒以再拜。杂椒兰以为粻兮，又荐之以芳茝。招游魂于鄂之渚兮，莫蛟龙之为害。狐首丘其亦已兮，羌虽死而弗悔。
新舟燕客行奉似谢德嘉伯昭叔侄
作者：黄玠
朝代：元

上巽下坎木水合，大者为艑小为艓。众宾良辰欢赏接，琵琶枨枨雷鼓叠，急管横吹指双擪。红泉美酒倾银榼，鸾刀缕鲙鱼藿叶。波臣川后风帖帖，喜色欢然动眉睫。黄帽采菱相唱答，重为主人歌利涉。
无云而雪时在谢氏
作者：黄玠
朝代：元

白日天无云，雪花明昒昕。僮子走相诧，个个瑶花文。饥人尚糠覈，寒士方缊黂。丰年望先兆，无乃为妖氛。欲持一书札，问彼玄精君。中情自激切，神听远不闻。
日出柳树东哀刘先生也先生字环翁登进士第授建德录事卒于都下
作者：黄玠
朝代：元

日出柳树东，日没柳树西。朝朝暮暮出复没，柳叶黄落半为泥。郁华仙人驾六螭，急若弩矢谁能齐。夸父逐之道暍死，跬步万里生蒺藜。千载同一朝，白发如霜荑。奈何性命不自理，只思骑马听朝鸡。
时雨既洽园蔬并茂
作者：黄玠
朝代：元

白日有渰云萋萋，篖花乱坠眼欲迷。鸣鸠脱裤土作泥，园蔬绕舍水出畦。王瓜引蔓上落藜，瓠叶幡幡生瓠犀。菘甲怒长如兰荑，中厨少妇唤阿稽。亟取大瓮淹为齑，鱼兔不获何筌蹄，晚食足慰痴儿啼。
昔者
作者：黄玠
朝代：元

昔者瀛洲客，侍宴宜春苑。佳禽忽翾飞，咫尺天颜近。内人急传呼，画师阎立本。俯伏池水头，研吮弄丹粉。仰视虞褚侪，愧死气欲尽。
春寒
作者：黄玠
朝代：元

长风西北来，动荡不能宁。尘沙乱白日，草木变秋声。阳德久未舒，繁霜况相仍。苦寒衣裘薄，酒且屡屡倾。
春晚书怀四声体
作者：黄玠
朝代：元

春晚翠阁，朱户绣箔。风起昼寂，红雨乱落。歌枕梦熟，啼鸟唤客。流景电激，今岂复昨。尊酒对客，浮以大白。余有暇日，聊与共乐。
曹继善安雅斋
作者：黄玠
朝代：元

山行常蹇蹇，水行夷且宛。轻舟逐流水，晨色犹漫漶。雅道乐安恬，幽人有园馆。竹素纷委积，轩楹飒闲远。微官厌卑渫，馀日甘冗散。衣食岂馀饶，菅麻与蒲？。生儿似江革，辞气尤愿款。清吟楷法书，作字特遒婉。嘅彼云海禽，毛羽何丰满。去去迷所休，恒忧百年短。
曹继善安雅斋
作者：黄玠
朝代：元
体裁：古风

山行常蹇蹇，水行夷且宛。轻舟逐流水，晨色犹漫漶。雅道乐安恬，幽人有园馆。竹素纷委积，轩楹飒闲远。微官厌卑渫，馀日甘冗散。衣食岂馀饶，菅麻与蒲�。生儿似江革，辞气尤愿款。清吟楷法书，作字特遒婉。嘅彼云海禽，毛羽何丰满。去去迷所休，恒忧百年短。
月下独酌似谢季初叔久兄弟
作者：黄玠
朝代：元

风休露欲下，云过月如走。一尊良夜初，万事中年后。大白真仙人，俗客匪其偶。孤斟不成欢，引影作三友。我今笑问影，颇亦解事否。既能随我身，胡不开尔口。倾杯月入怀，停杯月在手。此月岂真月，不饮复何有。
月出
作者：黄玠
朝代：元

月出寒木杪，照我轩东荣。怅然下玉琴，弹作离鸾声。夜久强就枕，孤灯如秋萤。纸帐不自暖，一片梅花冰。
月食
作者：黄玠
朝代：元

彼月有食之，死魄无遗光。至阴自肃肃，岂曰敢亢阳。天中有闇虚，无乃俄相当。奄忽就灭没，见者为怜伤。几欲张威弧，举矢射天狼。恐非圣人意，伫立但徊徨。
有客
作者：黄玠
朝代：元

有客过阳城，亲丧极哀毁。乞贷蒙厚资，辛苦葬薶已。他日乃复来，感激泪如水。愿为三年佣，报君千古意。尔行诚独贤，吾心宁忍此。可从诸生列，学诗作佳士。何啻百倍功，朝夕相砻砥。一解终不通，愧负自经死。乃知大化中，所同唯是理。初气各有殊，振励徒为耳。